
šventė 


Žemaičių Kalvarija yra žinoma maždaug vi- 
soje Lietuvoje dėl kryžiaus kelių, jos kalnuose 
įkurtų prieš 300 metų. Dėl atlaidų, kurie kas me- 
tai čia švenčiami nuo 1 iki 12 dienos liepos mė- 
nesio, ir dėl didingos labai dailios bažnyčios, 
kuri buvo statyta prieš 100 su viršum metų ir 
kuri yra viena iš puikiausių Lietuvos šventovių. 

Žmonių, keliaujančių į Žemaičių Kalvariją 
melstis jos gražioje bažnyčioje ir eiti kryžiaus 
kelių jos kalnuose, kas metai būna iš visos Lie- 
tuvos. Ypač mėgsta ją Žemaičiai. Liepos pra- 
džioje Telšių vyskupijos keliai pasidaro gyves- 
ni nuo pėsčių ir važiuotų maldininkų, kurie at- 
skirai arba būriais traukia į mylimą šventovę. 
Eina į ją netik atskiri žmonės ar neorganizuoti 
būriai, bet ir organizuotos maldininkų kompa- 
nijos. Jos eina su kryžium pryšakyje, su altorė- 
liais, su vėliavomis; 15 mergaičių neša tam tik- 
rą ražančių su vėliavomis, kurie spalvos yra pa- 
gal rožančiaus paslaptis: baltos, raudonos 
ar žalios. Kai kurios jų turi orkestrą, ku- 
ris pritaria jų giesmėms, arba bent žemai- 
čių mėgiamą  būbną. Veda jas kunigas su 

klierikais. Tokių organazuotų kompanijų pa- 
prastai būna nuo 9 iki 13. Žem. Kalvarijoje 
ant visų kelių būna pastatyti iškilmingi vartai, 
papuošti vainikais, vėliavomis ir tam tikru iš- 
kilmei pritaikintu šūkiu. Bažnyčios bokšte bu- 
di budėtojai, kurie, pamatę tolumoje atvykstaa- 
čią kompaniją, duoda ženklą, kad rengtųsi vie- 
tinė procesija pasitikti atkeliaujančius maldi- 
ninkus. Iš bažnyčios procesija su kryžium, 
dviem vėliavėlėm, kunigu ir būbnu pryšakyje 
pasitinka  atvykstančią kompaniją, kunigas 
sveikina tam tikra pritaikyta iškilmei ir maldi- 
ninkų pakeltai religinei nuotaikai prakalba, o 
atvykusios kompanijos kunigas vadovas taip 
pat prakalba atsako. Taip pasitikusi vietos 
procesija atlydi maldininkų kompaniją į bažny- 
čią, kur, atidengus stebuklingąjį Švenčiausios 
Panelės paveikslą, visi gieda Sveika Marija, Gar- 
binkime Švenč. Sakramentą ir kitas giesmes. Po 
to, vietiniai tvarkdariai nurodo nakvynės atvy- 
kusiems. Tokios organizuotos kompanijos at- 
vyksta penktadienį, o daugiausia šeštadienį po 
2 liepos. Kiekviena atvykusioji kompanija pati 
sau skyrium su savo kunigu, nešančiu paimtą 
iš bažnyčios mažąją švento kryžiaus relikviją, 
apeina kalnuose kryžiaus kelius. Dažnai tas pats 
kunigas pradedant ir baigiant eiti pasako pa- 
mokslą. Kartais tas pats vadovas savo kompani- 
jai laiko šv. mišias, dalina Komuniją ir sako pa- 
mokslą. Sekmadienį po 2 liepos būna bendra 
didžioji procesija į kalnus. Prasideda apie 7 
val. ryte ir trunka pusketvirtos valandos. Šito- 

je procesijoje esti nešamos visos vietinės didžio- 
sios vėliavos, altorėliai, žibintai. Prie jų priside- 
da ir tie patys bažnytinių iškilmių ženklai su 
kuriais buvo atvykusios „kompanijos, dalyvau- 
jančios dabar bendroje maldininkų procesijoje. 
Visai tai didžiai maldininkų procesijai vadovauja 
kunigas, iškilmingai nešąs po baldakimu didžią- 
ją „Šv. Kryžiaus relikviją, kuri laikoma aukšta- 
jame bažnyčios altoriuje.  Maldininkai eidami 
gieda, orkestras jiems padeda. Pas kiekvieną 
kalnų koplyčią, kurioje yra paveikslas, primenąs 
Kristaus kančios įvykį, visi maldininkai, kuni- 
gui vadovaujant, kalba tam tikras maldas, po 
kurių kunigas laimina su minėtąja relikvija, i 
paskui visi eina toliau. Toje procesijoje yra sa- 
komi trys pamokslai: vienas šv. Jono kalne iš 
balkono prie koplyčios, kurios paveiksle yra 
vaizduojamas Alyvų darželyje alpstąs Kristus; 
antras Beržų kalne prie koplyčios, kurios 
paveikslas rodo V. Jėzų Piloto teisme, trečias 
prie nukryžiavimo koplyčios, kurioje sienose 
ryškiais freskais yra atvaizduoti Evangelijoje 
aprašytieji įvykiai apie Išganytoją, mirštantį 
ant kryžiaus tarp dviejų piktadarių. Procesija 
pasimeldusi pas visas kalnų koplyčias grįžta vėl 
į bažnyčią, kur dabar laikoma iškilminga suma, 
chorui giedant ir orkestrui padedant. Per tas iš- 
kilmes kasdien bažnyčioje sakomi keturi pa- 
mokslai. Kai kuriais metais per jas daromos mi- 
sijos. 

Bendroje procesijoje, vadinamoje Didžiojoje 
Kalvarijoje dalyvauja, kaip manoma, 10-15 tūks- 

tančių žmonių. Bažnytiniams tvarkdariams pa- 
laikyti tvarką padeda policija. 

Atlaidų iškilmės prasideda mišparais 1 lie- 
pos. Pati iškilmių viršūnė bendra procesija, va- 
dinama Didžioji Kalvarija, būna sekmadienį po 
2 liepos. Jei 2 liepos yra sekmadienis, tai didžio- 
ji iškilmė būna sekantį sekmadienį. Atlaidų iš- 
kilmės baigiasi visada antradienį po Didžiosios 
Kalvarijos. 

Kunigų į tas iškilmes atvyksta apie 50-55, 
ne tik iš Telšių diecezijos, bet ir iš kitų. Klierikų 
susirenka apie 20-25. Kunigai tas dienas nuo 
ankstyvo ryto iki vakaro klauso išpažinčių. 

Didžiausias žmonių suplaukimas būna sek- 
madienį per Didžiąją Kalvariją. Seniau būdavo, 
kaip manoma, 40-50 tūkstančių. Paskutiniais me- 
tais maldininkų skaičius buvo kiek mažesnis dėl 
Eucharistinių kongresų, kurie buvo Kauno ir 
Telšių vyskupijose. Šv. Komunijos išdalinama 
tomis dienomis 20-30.000. 

Pirmadienį po didžiojo iškilmių sekmadienio 
būna arklių mūgė, į kurią atvyksta net keli šim- | 
tai čigonų. Karabelninkai per visas iškilmių die- 
nas savo būdelėse ar palapinėse pardavinėja ra- 
žančius, medalikėlius, paveikslėlius, maldų kny- 
gas ir k. 

Per tuos atlaidus kartais daromi įvairūs susi- 
rinkimai, kongresėliai. Bažnyčioje renkamos au- 
kos bažnyčiai palaikyti, o miestelyje labdarybės 
reikalams. 

Pasibaigus iškilmėms, grįžta maldininkai na- 
mo, nešdamiesi širdyje paguodą, atlikę išpažin- 


8 


ti, priėmę šv. Komuniją, sielai pelnę atlaidus, 
grįžta su vaizduote, pilna to, ką bažnyčios ir kal- 
nų koplyčių paveiksluose matė ir ką pamoksluose 
girdėjo. Tie paveikslai ir pamokslai gyvai, vaiz- 
dingai dėjo jiems į širdį V. Jėzaus Kristaus 
kančią su visais jos graudinančiais įvykiais, su 
įkyriais ją jaudinančiais žiūrovais. Parėję namo 
savo įspūdžius pasakoja laukiantiems jų namiš- 
kiams. Taip Kalvarijos atlaidai, kalnų koplyčios 
ir bažnyčia pasidarė artimi jų širdžiai. Daug kas 
nesitenkina tik vaizdais ir jausmais. Tuos vaiz- 
dus, kuriuos vaizduotėje buvo parsinešę iš Ž. 
Kalvarijos ėmė patys drožti ir skaptuoti iš me- 
džio. Žemaičių kraštas prisipildė mažų koplytė- 
lių pakelėmis ir prie namų, taip pat ypatingų, 
po kelis pastatytų kryžių. Taip Ž Kalvarijos at- 
laidai plačiai išleido savo spindulius į Žemaičių 
šalį ir įspaudė jai tam tikrą pažymį, kurio kitur 
Lietuvoje nematyti. Čia koplytėlėje gali pamaty- 
ti nuliūdusį žydų suimtą ir kalėjime per naktį 
laikomą Kristų, vadinamą „Smutkelį“, kurio pir- 
mas pavyzdys yra tikrai meniškai išdrožta ir Ž. 
Kalvarijos bažnyčios sienos įdubime surištomis 
rankomis nuliūdusiu veidu pastatyta stovyla; 
dažnai gali rasti sopulingą Dievo Motiną su 
septyniomis ietimis perverta širdimi, Mergelę 
Mariją, šv. Joną ir Mariją Magdaleną stovinčią 
po kryžium ir k. 

Taip yra dabar. Panašiai buvo ir praeityje. 
Žiūrint į praeitį, pareina klausimas, kas tiems Že- 
maičių Kalvarijos ypatingumams: kalnų koply- 
čioms, atlaidams ir bažnyčiai, davė pradžią, kie- 

. statė, kas pradėto 
Šiame rašte bus stengiamasi į tuos klausi- 
mus atsakyti, 


"“ 
|; 

"Kryžiaus keliai ir Žemai- 
čių Kalvarija 


Žemaičių Kalvarijai pradžią davė Žemaičių 
vyskupas Jurgis Tiškevičius (1633 - 1649) tuo 
laiku, kai katalikų bažnyčia po didelės suirutės 
Lietuvoje ir Žemaičiuose buvo beatgyjanti ir 
bestiprėjanti. XVI šimtmečio antroje pusėje 
smarkiai buvo ėmusi platintis mūsų tėvynėje 
Kalvino ir Liuterio klaidatikystė. To naujo 
mokslo pasekėjai buvo pasisavinę katalikų baž- 
nyčias, buvo pastatę savo pastorius, skelbian- 
čius žmonėms naują tikybą. Katalikams Žemai- 
čiuose buvo likusios vos aštuonios bažnyčios. 
Tų naujenybių plitimą sustabdė savo uoliais 
darbais ir rūpestingu Kristaus mokslo skelbi- 
mu švento gyvenimo vyskupas Merkelis Gied- 
raitis (1576 - 1609). Žemaičiai, kurie buvo pri- 
ėmę Kalvino ar Liuterio mokslą, jo mokomi vėl 
ėmė grįžti į katalikų bažnyčią. Jis parkvietė į 
savo vyskupiją kelis iėzuitus, kad jie mokytų 
žmones. Jis atidarinėjo uždarytas ir likusias be 
kunigo bažnyčias ir statydino naujas. Šitokį, gar- 
bingą vyskupo Giedraičio darbą toliau varė ir 
kiti Žemaičių ganytojai, jo įpėdiniai. Žemaičiai 
katalikai, lyg atgiję ir vėl atsigriebę, ėmė atgau- 

ti klaidatikių užgrobtąsias bažnyčias. Kai vys- 
kupas Jurgis Tiškevičius ėmė valdyti Žemaičių 
vyskupiją, katalikai turėjo jau 73 bažnyčias. 


Vyskupas Jurgis Tiškevičius, vienas iš žy- 
miausių vyskupijos ganytojų, stiprindamas ka- 
talikų tikėjimą, ne tik palaikė ir toliau varė savo 
pirmtakūnų darbus, bet ir pridėjo naujų. Jis 
sušaukė keturis sinodus, tai yra, savo vyskupi- 
jos kunigų susirinkimus ir su jais drauge nutarė 
daug naudingų katalikams dalykų, ir paskui 
lankė parapijas, prižiūrėdamas, kad kunigai tuos 
nutarimus vykdytų. Kad daugiau vyskupijoje 
turėtų Evangelijos skelbėjų ir tikėjimo moky- 
tojų, jis parkvietė į savo vyskupiją vienuolius 
Domininkonus į Žemaičių Kalvariją ir į Rasei- 
nius, Karmelitus į Linkuvą ir į Kudirkos Nau- 
miestį ir mergaičių mokytojas vienuoles seseris 
„Benediktines į Kražius. 


Tasai ganytojas, parkviesdamas vienuolius 
Dominikonus į Žemaičių Kalvariją, davė pra- 
džią tai garbingai Žemaičių šventovei. 

Vieta, kur dabar yra Žemaičių Kalvarija, 
iš senovės buvo vadinama Gardais. Tas vardas 
senuose raštuose pirmą kartą yra paminėtas 1253 
m. Gardų kaimas priklausė prie Alsėdžių vals- 
čiaus, kurs drauge su kitais aštuoniais valsčiais 
Vytauto Didžiojo buvo užrašytas Žemaičių vys- 
kupams. Žemaičių vyskupai, nors katedra buvo 
Varniuose, dažniausiai gyvendavo Alsėdžiuose. 
Garduose prie Varduvos upės buvo jų dvare- 
lis. Kad aplinkiniams žmonėms toli buvo į Al- 

sėdžių bažnyčią, tai vyskupas Stanislovas Kiš- 
kis (1619 - 1626) pastatė koplyčias Lieplaukėje 
ir Garduose, o Alsėdžių kunigams liepė dažnai 
tenai nuvažiuoti. Kiek vėliau tas pats Ganytojas 
Gardų koplyčią padarė parapijos bažnyčia ir 
nustatė parapijos sienas (apie 1622 m.). Ta pir- 
moji Gardų koplyčia ir bažnyčia buvo pašvęsta 
šv. Jono Krikštytojo vardu ir buvo pastatyta 
ant šv. Jono kalno 1622 m. Bažnytėlė turėjo 
mažą žemės sklypelį, ir kunigas, kurs prie jos 
gyveno, kaip kalba vyskupas Valančius, mito 
iš Dievo Apvaizdos, o 1636 m. buvo įsigijusi 
geresnį aprūpinimą. 

Tą Gardų medinę bažnytėlę, įtaisęs Dievo 
namams reikalingus daiktus, drauge su aprūpi- 
nimu (jai pavestu turtu ir žeme) ir su parapija 
1637 m. vyskupas Jurgis Tiškevičius atidavė 
Dominikonams, uždėdamas jiems ir sielų gany- 
tojavimo pareigą!). Kiek tada Dominikonai ga- 
vo žemės, nežinia, tik ne šimtą desetinų, kaip 
rašo Ragaišis?). Iš užrašo 1752 m. matyti, kad 
ta pirmiausia dovanotoji žemė buvo dešiniaja- 
me Varduvos krante, kur dabar yra 14 ar 15 
hektarų. Prie šito sklypo vyskupas Jurgis Tiš- 
kevičius pridėjo dar kairiajame Varduvos kran- 
te kalnelį, ant kurio buvo tada vyskupo kluo- 
nai ir kur dabar yra vienuolyno sodas. Ant to 


1) Valančius „Žemaičių Vyskupystėje“ rašo, kad tai 


įvyko 1637 m., bet to dovanojimo aktas buvo padarytas 
1642 m. 


2) Ragaišis Žem. Kalv., p. 13. 

kalnelio Dominikonai buvo numatę vietą vie- 
nuolynui ir bažnyčiai. Vyskupas čia jiems pa- 
statė medinius trobesius. Reikėtų manyti, kad 
tie trobesiai tai buvo vienuolynas ir kiti ūkiui 
reikalingi pastatai, bet ne bažnyčia, kurios už- 
rašas nemini. 


Taip vyskupas Tiškevičius, atiduodamas Do- 
minikonams šv. Jono bažnyčią su parapija, jų 
išlaikymui dešiniajame Varduvos krante davė 
apie 15 hektarų ir kairiajame kalnelį su pasta- 
tytu jiems vienuolynu ir ūkio trobesiais. Taip 
buvo aprūpinti parapijos reikalai. 


Vyskupas, parkviesdamas į Gardų bažnyčią 
„ Dominikonus, turėjo dar ir kitą platesnį tikslą, 
kurį savo užraše 1642 m. išreiškė. Rūpindama- 
sis sielų išganymu, ypatingą dėmesį jis kreipė 
į Išganytojo kančią ir mirtį ant kryžiaus. Kad 
atsiminimas V. Jėzaus kančios skatina žmogų 
gailėtis už nuodėmes, artintis prie kenčiančio 
Kristaus ir rūpintis sielos išganymu, tai vysku- 
pas, norėdamas palengvinti žmogui tą artinimą- 
si prie Atpirkėjo, Gardų kalnuose, kurie taip 
pat priklausė prie vyskupo turtų, įtaisė kryžiaus 
kelius ir pastatė 19 kryžiaus kelių koplyčių. Ke- 
liauti žmogui į Jeruzalę ir lankyti ten šventas 
vietas, kuriose Kristus buvo kentėjęs ir miręs, 
yra negalima arba labai sunku. Norėdamas tai 
palengvinti, vyskupas, gavęs leidimą, palaimini- 
mą ir atlaidus iš Švento Sosto, įrengė kryžiaus 
kelius ne vienai Gardų parapijai, bet visai sa- 
vo vyskupijai. 

. Jis pats, kaip rašo vyskupas Valančius, apė- 
jo Gardų kalnus, pats išrinko vietas, kur manė 
statyti koplyčias, pats išmatavo ar suskaitė 
žingsnius nuo vienos iki kitai, kad būtų jų tiek, 
kiek Kristus savo kančioje buvo žengęs. Kop- 
lyčias pastatęs, jis pats, eidamas takais nuo vie- 
nos prie kitos, barstė žemę, tam tyčia iš Jeruzo- 
limos parvežtą. Savo užraše tas koplyčias jis 
vadino Viešpaties kančios koplyčiomis, nes 
kiekviena jų turi priminti vieną Kristaus kan- 

"čios paslaptį, o Gardų kalnus su kryžiaus ke- 
liais ir koplyčiomis jis praminė Jeruzale arba 
Nauja Jeruzale. 

Tas visas koplyčias vyskupas Jurgis Tiške- 
vičius pavedė Dominikonams ir uždėjo jiems 
pareigą skelbti Kristaus kančią, savo rašte pa- 
žymėdamas, kad jie tikintiesiems tiektų ir dalin- 
tų Kristaus sopulių ir dvasinio sielų maisto duo- 
ną, kad tiems, kurie atvyksta mūsų atpirkimo 
paslapčių prisiminti, aiškintų Viešpaties kančią 
ir taip pat „už mūsų“ (tai yra vyskupo) ir krikš- 
čionių išganymą melstų Dievą. Kryžiaus Kelių 
koplyčias statydamas ir liepdamas Dominiko- 
'nams skelbti Kristaus kančią, vyskupas jautėsi 
vykdąs Apaštalo įsakymą skelbti prikaltą prie 
kryžiaus Kristų. Jis geidė, kad karti Kristaus 
kančia būtų įspaudžiama žmonėms į širdį, kad 
visų tinkamoje pagarboje būtų laikoma. Vie- 
nam kunigui įsakė parašyti maldas ir giesmes, 
kurias maldininkai ir dabar ten gieda. 

Dominikonai uoliai ėmėsi darbo ir atsidėję 
pildė jiems uždėtą pareigą, apsakinėdami kry- 

žiaus kelių koplyčiose Kristaus kančią. Vysku- 
pas tų koplyčių, tos savo įkurtos naujos Jeru- 
zalės, neišleido iš akių, stebėdamas, kaip ji ple- 
čiasi ir auga. Keliolikai metų praslinkus, antra- 
me savo rašte jis džiaugiasi, kad tą „mūsų įkur- 
tą Kalvariją... gailestingiausias Viešpats bega- 
liniu gerumu, gausiu žmonių lankymu ir beveik 
kasdieniniais stebuklais bei malonėmis padarė 
garbingą ir kasdien garbingesnę daro“. Vysku- 
pas iš savo pusės, vykdydamas ganytojo parei- 
gą, nori ją dar labiau išaukštinti. Dominiko- 
nams kairiajame Varduvos krante ant minė- 
tojo kalnelio pastatė bažnyčią ir pašventė ją 
Švenčiausios Mergelės vardu. Iš Liublino Do- 
minikonų bažnyčios gautą žymią tikrojo šven- 
to Kryžiaus relikviją, įdėtą į sidabrinį, gražiai 
išdabintą, panašų į monstranciją, relikvijorių 
jis pats su daugybės žmonių procesija sekmadie- 
nį 1649 m. liepos 4 d. iškilmingai nunešė į minė- 
tąją Švenčiausios Mergelės bažnyčią. Jis atida- 
vė tą šv. Kryžiaus relikviją tai bažnyčiai, ar ge- 
riau, kaip rašo, Gardų Kalvarijai, tai yra, jo 
irengtoms kryžiaus kelių koplyčioms. Kaip prieš 
dvyliką metų jis, pastatęs koplyčias, norėjo pa- 
švęsti kryžiaus kelius tarp koplyčių barstyda- 
mas iš Jeruzalės parvežtą žemę, taip jis dabar, 
geisdamas suteikti daugiau šventumo, tai savo 
įkurtai naujai Gardų Jeruzalei dovanoja šv. Kry- 
žiaus dalelę ir kryžiaus kelius vadina Gardų 
Kalvarija, vardu, dar gyviau primenančiu Išga- 
nytojo kančią ir mirtį. 

"Ta šventovė ar jos žymiausia dalis Švenčiau- 
sios Mergelės bažnyčia, turi būti šventa vieta, 
kurioje jo dovanotoji šv. Kryžiaus relikvija turi 
amžinai likti. Ta šventa relikvija tai ne koks ma- 
žas šventojo Kryžiaus medžio grūdelis, kaip 
kad yra kai kuriose kitose bažnyčiose, bet yra 
žymi gana didelė dalelė, kuri galėtų dar būti 
dalinama į kelias dalis. Jos saugotojams Domi- 
nikonams jis griežčiausiai įsakė, kad jos niekur 
kitur neišvežtų, nei dalindami į dalis nemažintų. 
Tą savo draudimą jis pabrėžia griežčiausiais žo- 
džiais ir Dievo bausmės grasinimu. Jis įvardija 
tos vietos Dominikonų vienuolyno prijorui 
arba vyresniajam, kuris tada buvo jo brolis Re- 
ginaldas Tiškevičius, ir jo įpėdiniams, ir bažny- 
čios zakristijonui ir visai Dominikonų bendri- 
jai, kad jie būtų budrūs jos saugotojai ir kad 
jie nei patys nė mažiausios tos relikvijos dale- 
lės neimtų, nei kitiems tai daryti neleistų, kad 
nei patys niekur kitur neperkeltų nei kitiems 
neduotų išnešti. Jei kas drįstų tai padaryti, įpuls 
į Visagalio Dievo rūstybę, užsitrauks ant savęs 
ekskomuniką, tai yra, Bažnyčios atmetimą, pa- 
pildys šventvagystės piktadarybę. š 

Tos relikvijos dovanojimo aktą ir tą griež- 
čiausią draudimą ir Dievo rūstybės su Bažnyčios 
bausmėmis grasinimą vyskupas surašė ant par- 
gamento (ant tam tyčia išdirbto kailio) ir drau- 
ge su savo parašu pridėjo prie jos dvi antspau- 
das: vieną į karbuotą popierą įspaustą ir prie 

pergamento prilipdytą ir antrą į raudoną leką 
įspaustą, įdėtą į apskritą dėžutę ir prie pergamen. 
to prikabintą su rusva virvele, kurios abu galai 
antspaudos leku paslėpti. Tas pergamentinis 
užrašas yra laikomas Žemaičių Kalvarijos vie- 
nuolyne. 

Vyskupo tasai draudimas padarė tai, kad ta 
šv. Kryžiaus dalelė bažnyčioje yra išlaikyta iki 
šiol tokia, kokia ji prieš 300 metų buvo į ją iš- 
kilmingai atnešta. Ta relikvija iškilmingai po 
baldakymu būva nešama per didžiuosius atlai- 
dus ar per Didžiąją Kalvariją, kai procesija eina 
kryžiaus kelius į kalnų koplyčias. Kun. Ragai- 
šis rašo, kad vienas Žemaičių vyskupas norėjęs 
paimti mažą jos dalelę ir įdėti į kitą mažesnį re- 
likvijorių, skiriamą taip pat Žemaičių Kalvari- 
jos bažnyčiai, radęs prie pat relikvijos tokį drau- 
dimą ir grasinimą, nedrįso imti. 

Diena, kurioje vyskupas Jurgis Tiškevičius 
įnešė į Gardų bažnyčią tą Šv. Kryžiaus relikvi- 
ją, nuo to laiko visada buvo iškilmingai šven- 
čiama. Žemaičių Kalvarijoje didieji atlaidai pra- 
sideda antrą liepos per Švenčiausios Mergelės 
šventę, ar, geriau sakant, pirmą liepos iškilmin- 
gais mišparais, ir trunka 12 dienų. Pati didžiau- 
sia iškilmė visada būna tas sekmadienis, kurs 
eina 2 d. liepos m.; nes 2 liepos sekmadienį bu- 
vo pirmą kartą atnešta Šv. Kryžiaus relikvija. 
Antradienį po to iškilmingojo sekmadienio at- 
laidai baigiasi. Jei 2 liepos esti sekmadienis, tai 
didžioji iškilmė būna švenčiama kitą sekmadie- 
nį ir tais metais atlaidai ilgiausiai trunka, nes 

vistiek jie baigiasi antradienį po to iškilmin- 
gojo sekmadienio. 

Vyskupas Jurgis Tiškevičius antrame savo 
rašte Gardų kryžiaus kelių koplyčias pavadino 
Kalvarija, esančia Žemaičiuose. Žemaičius mi- 
nėdamas jis norėjo pabrėžti, kad šventovė ski- 
riama Žemaičiams, bet drauge ir atskirti ją nuo 
kitos senesnės Kalvarijos, esančios pas Vilnių 
ir Vilniaus vyskupo Jurgio Bialozoro įkurtos 
1564 m. drauge su Dominikonų vienuolynu. 
Tas Žemaičių Kalvarijos vardas, išsyk varto- 
jamas drauge su senuoju Gardų pavadinimu, 
palengva įėjo į paprotį ir senieji Gardai buvo 
užmiršti, 

Dabar neužilgo sueis 300 metų, kai Gardų 
kalnuose vyskupas Jurgis Tiškevičius buvo įkū- 
ręs kryžiaus kelių koplyčias. Čia galima klausti 
kada bus ta sukaktis. Dominikonus vyskupas 
parkvietė į Gardus ir atidavė jiems šv. Jono 
bažnyčią 1637 m. Bet ar tais metais vyskupas 
buvo pastatęs kryžiaus kelių koplyčias, yra neaiš- 
ku. Galima tikru dalyku laikyti, kad tais me- 
tais vyskupas manė jas statyti. Tos koplyčios 
buvo pastatytos 1639 m., nes vyskupas tais me- 
tais išrūpino atlaidus Paskutinės Vakarienės, 
Alyvų Darželio, Plakimo prie stulpo, Erškėčiais 
Vainikavimo, Nukryžiavimo ir į Grabą Įdėji- 
mo koplyčioms. Taip rašo apie atlaidų išrūpi- 
nimą „Žemaičių Vyskupystė“, nežinia kuo rem- 
damosi. Dėl to, apie 1639 m. galima dar kelti 
klausimą, nes atlaidų dokumento iš 1639 m. 
Žemaičių Kalvarijoje nėra ir nežinia, ar buvo. 

Tikri yra 1642 m. Iš pergamentinio iki šiol iš- 
likusio vyskupo Jurgio Tiškevičiaus užrašo 
1642 m. matyti, kad vyskupas atiduoda Domi- 
nikonams šv. Jono bažnyčią su parapija, Gardų 
Viešpaties kančios koplyčias ir kalnelį kairia- 
jame Varduvos krante su vyskupo pastatytais 
Dominikonams mediniais trobesiais, kurie, rei- 
kia manyti, buvo ne kas kita, kaip vienuolynas 
ir kitos ūkiui reikalingos trobos. 

Taigi Kryžiaus kelių koplyčios 1637 m. Gar- 
duose vargu buvo. 1639 m. galėjo būti bent ke- 
lios pastatytos, bet pilno tikrumo nėra. Tikrai 
jos jau buvo įrengtos 1642 m. Pagal tai 300 me- 
tų sukaktuvės galėtų būti 1939 arba 1942 m. 

Dominikonai Žemaičių 
Kalvarijoje 


Dominikonai, vyskupo Jurgio Tiškevičiaus 
parkviesti, Žemaičių Kalvarijoje mokė žmones 
ir Kristaus kančią apsakinėjo pustrečio šimto 
metų. 

Dominikonų vienuoliją įkūrė šv. Dominy- 
kas (1170-1221) pietų Prancūzijoje Tuliūzos 
mieste, kur jis atsidėjęs skelbė Kristaus moks- 
14 heretikams. Tikslas jų buvo skelbti Evange- 
liją, platinti tikėjimą. Dėl to jie buvo vadinami 
Pamokslininkų vienuolija. Šv. Dominykui dar 
gyvam esant, jo vienuolija ėmė platintis ir ki- 
tose šalyse. Jis pats įkūrė vienuolyną Ryme, jo 
mokiniai buvo pasiųsti į Ispaniją, Paryžių, į 
Angliją. Ryme į savo vienuoliją jis priėmė du 
lenku Jackų ir Česlavą ir tuodu vėliau davė 
pradžią Dominikonų vienuolijai Lenkijoje. Pa- 
lengva ta nauja vienuolja išsiplatino visose ša- 
lyse. 

Lietuvoje Dominikonai ėmė rastis Vilniuje 
Gedemino laikais. Jie buvo atvykę iš Vokietijos. 
Tik nėra žinios, kaip jie ilgai čia buvo. Krikš- 
tijant Lietuvą, su Jogaila Dominikonų buvo at- 
vykę, bet jie čia neilgai buvo. Pirmą Domini- 

konų vienuolyną Vilniuje įkūrė didysis kuni- 

gaikštis Aleksandras 1501 m. Šimtą metų vė- 
liau antras Dominikonų vienuolynas buvo įsteig- 
tas Seinuose (1602). Po to skaičius Dominiko- 
nų vienuolynų ėmė smarkiai augti. Pradžioje 
Lietuvos Dominikonai priklausė prie Lenkijos. 
Padidėjus vienuolynų skaičiui, 1647 Valencijo- 
je kapitula įkūrė atskirą Lietuvos Dominikonų 
provinciją ir pavadino ją šv. Angelo vardu. Tais 
metais toje naujoje provincijoje buvo 12 vie- 
nuolynų su 155 vienuoliais: Vilniuje (1501) ir 
Lukiškiuose (1642), Seinuose (1602), Merkinė- 
ję (1605), Derečineė (1618), Aukštadvaryje 
(1629), Gardine (1635), Kaune (1641), Rasei- 
niuose (1642), Žemaičių Kalvarijoje (1642) ir 
Virbalyje (1643). Vėliau jų buvo įkurta dar 
daugiau: Paparčiuose (1649), Verkuose (1664), 
Trakuose (1668), Liškevoje (1694) ir kelios de- 
šimtys Gudijoje ir Latvijoje. Naikinti juos ėmė 
rusų valdžia po paskutinio Lenkijos ir Lietu- 
vos padalinimo. Galutinai jie buvo uždaryti 
1832, palikti buvo tik kai kur, kad juose galė- 
tų amžių baigti senieji. 

Dominikonai, vyskupo Jurgio Tiškevičiaus 
parkviesti į Gardus, manė čia pastoviai įsikurti. 
Dėl to duotąją jiems šv. Jono bažnyčią ir že- 
mę dešiniajame Varduvos krante davė jie pa- 
tvirtinti popiežiui Urbonui VIII, kurs tai pada- 
rė 1644 m. Turėdami jie tokį patvirtinimą buvo 
tikri, kad niekas jų iš Gardų neišjudins. Po 
keleto metų tas pats vyskupas Jurgis Tiškevi- 
čius suteikė jiems dar kitą dovaną. Tuo laiku 

mirė Kristupas Buiševičia, niekam neužrašęs sa- 
vo nuosavaus dvarelio, vadinamo Šilopaduby- 
siu. Jo turtą vyskupas pagal Bažnyčios įstaty- 
mus galėjo kam tinkamas Dievo garbei pavesti, 
ir užrašė jį Ž. Kalvarijos Dominikonams. 1646 
m.!) Tame dvarelyje buvo du valakai ir 18 mar- 
gų žemės. Tą dvarelį Dominikonai ne patys 
laikė, tik už tam tikrą nuomą duodavo kitiems 
dirbti.2) 1647 jie nusipirko Šarnelės dvarelį su 
trimis valakais ir 17 margų už du tūkstančių 
auksinų.3) 

Vėlesni vyskupai: Petras Parčevskis (1649 - 
- 1659). Kazimieras Pacus (1668 - 1695). Jonas 
Zgierskis (1710-1713) ir Antanas Tiškevičius 
(1740 -1757) savo užrašais Ž. Kalvarijos Do- 
minikonų turtą dar labiau padaugino. Visus 
tuos dovanojimus patvirtino ir dar pridėjo vys- 
kupas Antanas Tiškevičius, savo dvaro ganyk- 
las padarė bendras ir davė naudotis ir Domini- 
konams. To vyskupo pergamentiniame 1752 
m. užraše, kurs iki šiol yra laikomas Ž. Kalva- 
rijoje, duotos Dominikonams žemės sienos 
šiaip yra aprašytos: Nuo žiemos vakarų, nuo 
Varduvos upės pradedant prie kalno, ant ku- 
rio yra Anno koplyčia, paimant tą kalną; nuo 
šiaurės, kelias, kurs eina į Sedą iki keliui po 
dešinei, į Gardus einančiam, nuo čia tiesiog iki 


1) Žem. Vyskupystė, II, 111-112. 

2) Žem. Kalvarijos invent. 1820 m. esąs Kauno Kū- 
rijos archyve. 

3) Žem. V. II, 113 ir minėtasis invent. 


vadinamam vietos kalba Sakalų kalnui; nuo ry- 
tų, paliai vyskupo dvaro ganyklas tiesiog iki 
Varduvos upei, kuri nuo pirmykštės fundacijos 
Ž. Kalvarijos Dominikonų turimą lauką skiria 
nuo vyskupo dvaro žemės; iš pietų, ta pati upė 
iki, tiltui esančiam ties vyskupo rūmu:. 

Prie šitos žemės Dominikonai prisipirko dar 
vadinamas Paniškių ir  Mikališkių pievas 19 
margų prie Varduvos jiems priklausančios Šar- 
nelės apylinkėje.!) 

Įvairiais laikais sudovanotos ir dalinai pri- 
sipirktos žemės Dominikonai 1820 m. turėjo 
9 valakus ir 15 margų. Už tą žemę jiems buvo 
fundatorių uždėtos ir tam tikros pareigos: jie 
turėjo vesti Ž. Kalvarijos parapiją ir dirbti vi- 
sus bažnytinius parapijos darbus, Kryžiaus ke- 
lių koplyčiose apsakinėti Kristaus kančią ir už 
minėtųjų vyskupų fundatorių vėles laikyti kas 
savaitė po dvejas mišias. 

Įvairiais laikais įvairūs asmens buvo užrašę 
Dominikonams pinigų su sąlyga, kad jie laiky- 
tų mišias už užrašiusių jiems geradarių vėles. 
Ž. Kalvarijos bažnyčios zokristijoje antrame 
aukšte ir dabar yra lenta, kurioje yra surašyti 
visi tie geradariai, už kurių vėles Dominikonai 
laikydavo mišias. Inventoriuje 1820 m. yra smul- 
kiai sužymėti visi tie asmens, kurie buvo užra- 
šę tam tikrą pinigų sumą ir nurodę, už kurias 

1) Ragaišis savo Ž. K. Aprašyme mini pievas Sruja 
vadinamas, bet Inventoriuje 1820 tokiu vardu vadinamų 


pievų nėra. 

vėles ir kiek mišių kas metai, kas mėnuo ar kas 
savaitė Dominikonai turi atlaikyti. Tų tokiam 
tikslui užrašytų pinigų 1820 m. buvo susirinkę 
11.038 rubliai i1 671/> kapeikos. Meldėsi, giedo- 
jo ekzekvijas ir mišias laikė Dominikonai už 
savo fundatorius ir geradarius, kol jie buvo Že- 
maičių Kalvarijoje. 

Žmonės kaimiečiai taip pat prisidėdavo prie 
Dominikonų laikymo ir per didžiuosius liepos 
mėnesio atlaidus atvesdavo jiems jaučių, avių, 
žąsų ir kitokių gyvulių. Taip Dominikonai ga- 
lėjo ir išmisti ir pavaišinti kunigus svečius, ku- 
rių į atlaidus suvažiuodavo po kelias dešimtis. 


Šiek tiek žinių yra likę apie Dominikonų 
veikimą Ž. Kalvarijoje. Jie darbavosi netik baž- 
nyčioje ir parapijoje, bet nuo 1644 m. laikė dar 
ir mokyklą ir patys joje mokė. Mokinių joje 
turėdavo po kelias dešimtis. Nuo 1803 m. jie 
turėjo vidurinę keturių klasių mokyklą; 1818 
įkurtos buvo joje šešios klasės, 1825 paversta 
ji buvo pilna gimnazija, ir 1836 rusų valdžios 
panaikinta. Pirmais metais mokinių joje buvo 
175, o vėlesniais maždaug po 300. Mokytojai 
joje buvo Dominikonai. Būdami gerai aprū- 
pinti mokė jie dovanai ir jokio mokesčio už 
mokslą neėmė. 

Dominikonai parapijoje įkūrė tris brolijas: 
šv. Ražančiaus, šv. Kryžiaus ir Švenčiausios 
Marijos Panos Paguodos vardu. Kada buvo 
įkurta šv. Ražančiaus brolija, nėra žinios, reikė- 
tų manyti, kad Dominikonai ją įvedė, kaip tik 

apsigyveno Ž. Kalvarijoje. Apie jos buvimą 
mini vizitacijos aktas 1845. Šv. Kryžiaus broliją 
Ž. Kalvarijos bažnyčioje iškilmingai įvedė vys- 
kupas Antanas Tiškevičius 1750 m. Tuopat lai- 
ku buvo įkurta ir Švenčiausios Marijos Panos 
Paguodos brolija. Abiem tom brolijom popie- 
žius Benediktas XIV suteikė atlaidus. Kaip vei- 
kė ir ko siekė tiedvi brolijos, rodo labai gražios 
atlaidų sąlygos, išreikštos dviejuose to popie- 
žiaus jiemdviem duotuose atlaidų raštuose. Pil- 
ni atlaidai suteikiami tiems nariams, kurie bro- 
lijos šventėse atlikę išpažintį ir priėmę šv. Ko- 
muniją, bažnyčioje pasimeldžia už krikščioniš- 
kų valdovų santaiką, už herezijų išnaikinimą ir 
šv. Motinos Bažnyčios paaukštinimą. Daliniai 
atlaidai teikiami už šv. mišių klausymą, už da- 
lyvavimą bažnyčios pamaldose, už dalyvavimą 
viešose ir privatiniuose brolijos susirinkimuose; 
dalinius atlaidus gauna tie, kurie pavargėlius 
priima į savo namus; kurie į taiką suveda prie- 
šus arba bent stengiasi juos sutaikyti; kurie da- 
lyvauja brolijos narių laidotuvėse ar procesi - 
jose su Švenčiausiu Sakramentu, arba lydi 
kunigą nešantį Švenčiausią Sakramentą ligo- 
nims ar, jei sutrukdyti nuo to, sukalba Tė- 
ve mūsų ir Sveika Marija; kurie meldžiasi už 
mirusius brolijos narius, sukalbėdami penkis 
kartus Viešpaties maldą ir Angelo pasveikini- 
mą; kurie išklydusį stengiasi grąžinti į išgany- 
mo kelią arba kurie nežinančius Dievo įsakymų 
ir tikėjimo tiesų, reikalingų sielos išganymui, 
pamoko arba kurie daro kokį nors pamaldumo 

“ar artimo meilės darbą. Tai vis kilnūs šventi da- 


lykai, kurie žmogaus sielą kelia aukštyn prie 
Dievo, dorina ir veda išganymo keliu. Juose 
spindi Dievo ir artimo meilė. 


Ž. Kalvarijoje yra iki šioliai išlikusi didelė, 
stora, nenumeruota, odiniu, su įspaustais pagra- 
žinimais, apdaru aptaisyta Švento Kryžiaus bro- 
lijos knyga. Paišeliu ją sunumeravus, pasirodė 
joje 315 didelių lapų arba 630 puslapių. Kad 
kiekviename puslapyje yra po šimtą ir kelio- 
lika asmenų įrašyta, tai joje nuo 1750 m. iki ji 
buvo pilna prirašyta, būtent, iki 1859 m., yra 
joje įtraukta per 60.000 brolijos narių. Toks ž žy- 
mus skaičius rodo, kad j ji platinosi netik Ž. Kal- 
varijos parapijoje, bet ir toli aplinkui. Jos ant- 
raštė rašyta lenkiškai. Trečiame puslapyje yra 
lietuviška priimti į broliją formula, o ketvirta- 
me lenkiška. Pirmas brolijos narys joje lotyniš- 
kai įrašytas — Skuodo dekanas Josephus Virk- 
ševič, paskui kiti. Magdalena 05 Agota 
Benutate, Marianaa Gintvainate . 


Iš 1845 vizitacijos akto matyti, kad tos trys 
brolijos turėjo ir susidėtų ar užsidirbtų pinigų. 


Gražus didingas Domininkonų veikimo ir 
darbavimosi paminklas Ž. Kalvarijoje yra jų 
statyta bažnyčia. Jei Domininkonai visur, kur 
tik buvo įsikūrę, pastatė puikias monumentales 
bažnyčias, tai juo puikesnę ir didesnę jie įkū- 
rė Ž. Kalvarijoje, į kurią per didžiuosius atlai- 
dus suplaukia daugybė žmonių iš visos Žemai- 

tijos. Jai statyti Dominikonai, vyskupui lei- 
džiant, aukas rinko visoje Žemaičių vyskupi- 
joje. Pamatinį akmenį jai padėjo kun. prelatas 
Juozapas Prizgintas, Platelių klebonas, 4 rug- 
piūčio 1785 m., o pirmas mišias joje laikė 1822 
m., liepos 7 d. Statymas ėjo ilgus metus. Jei 
darbas nėjo sparčiai dėl lėšų stokos, tai dar di- 
desnė kliūtis buvo apsiniaukęs politinis Lietu- 
vos ir Lenkijos dangus. Juodi debesys vis slin- 
ko iš šiaurės ir iš rytų. Atėjo antras ir trečias 
Lenkijos ir Lietuvos dalinimas, Kosciuškos su- 
kilimas, Lietuvos vidujinis sukrėtimas, pakliu- 
vus į Rusijos valdžią. Žemaičiams aukas de- 
dant, Dominikonai vargais negalais dar stengė 
pabaigti statyti tą puikią bažnyčią, lyg buvu- 
sios laisvės ir galybės paminklą. 

Šalia tos didingos bažnyčios liko dar ir kita 
Dominikonų veiklumo kukli, bet jų verta at- 
mintis, tai diktokas mūrinis jų vienuolyno dvie- 
jų aukštų namas. Statė jį Ž. Kalvarijos Domi- 
nikonų prijoras kun. Pranciškus Skilskis 1842 
m. ir baigęs 1843 pats nuėjo į kapus. Lėšas jam 
statyti dėjo visi Lietuvos provincijos Domini- 
konų vienuolynai. Įvairūs pamaldūs geradariai 
taip pat prisidėjo savo aukomis. 


1820 m. prie bažnyčios buvo du ubagynai 
(špitolės), viename buvo 3, kitame 5 asmens. 
Kiek Ž. Kalvarijos vienuolyne buvo Domi- 
nikonų pradžioje, nežinia. Išsyk jų skaičius, be 
abejo, buvo mažas. Bet laikui einant, kai vys- 
kupai jiems dovanojo vis daugiau žemės, jų 

skaičius vis didėjo. Vyskupo Antano Tiškevi- 
čiaus užraše yra paminėta, kad ir jie ir vysku- 
pas nori, kad jų skaičius Ž. Kalvarijoje būtų di- 
desnis. 1820 buvo jų 11, tarp tų 6 mokytojai. 

Jei po paskutinio Lenkijos padalinimo Do- 
minikonai nedaug ką gavo nukentėti, tai lenkų 
sukilimas prieš rusų valdžią 1831 m. atnešė 
jiems mirtiną smūgį. Tasai sukilimas Rusijai 
pageidaujama priežastis bausti ne tik dalyva- 
vusius sukilime, bet ir spausti katalikų bažny- 
čia jos paimtose Lietuvos žemėse. Pirmas kir- 
tis teko katalikų vienuolynams. Daugumas jų 
buvo panaikinti, ypač Gudijoje. Palikti buvo 
tik kai kurie, bet ne tam, kad tie visada gyvuo- 
tų ir veiktų, o tik kad juose galėtų išmirti senieji. 
Prie tų paliktųjų priklausė ir Ž. Kalvarijos Domi- 
nikonų vienuolynas, nors priežastis rusų val- 
džiai buvo davęs. Iki šiol yra išlikęs ciesoriaus 
Mikalojaus I pasigailėjimo raštas Telšių Ber- 
nardinams ir Ž. Kalvarijos Dominikonams. Iš 
jo matyti, kad vieni ir antri buvo dalyvavę su- 
kilime, laikydami pamaldas už sukilėlius ir skai- 
tydami atsišaukimus žadinančius sukilti. Vil- 
niaus tardymo komisija, ištyrusi jų kaltes, nu- 
tarė panaikinti jų vienuolynus. Tokią nuomo- 
nę pripažino teisinga ir vyriausias pirmos mal- 
šinusios sukilimą armijos vadas generolas feld- 
maršalas kunigaikštis Sakenas, bet ciesorius, 
dėl savo tėviško gailestingumo paliko juos ne- 
panaikintus ir toliau gyvuoti, nes stengimasis 
atitaisyti kaltę duoda teisės, kad į juos būtų at- 
sižvelgiama. Tiesa, kurį laiką jie gavo dar 8Y- 

vuoti, bet giltinės dalgis ant jų galvos paka- 
bintas, nebuvo atimtas ir nesiliovė apie juos 
švaistęsis. 1836 m. buvo uždaryta jų gimnazija. 
Taip atimtas buvo iš jų gražus mokymo dar- 
bas. Likę be rimto užsiėmimo, jie turėjo laukti 
paskutinio giltinės smūgio. Jei kas mirė, į jo 
vietą buvo atsiunčiamas kitas iš kitų naikinamų 
vienuolynų. 1845 m., vyskupui Valančiui lankant 
Ž. Kalvariją, buvo jų dar vienuolika ir du bro- 
liai kvestoriai. 1883 m. buvo dar 7. 


Nauji kandidatai į vienuolynus po 1831 m. 
rusų valdžios buvo uždrausta priimti. Tas skai- 
čius senųjų Dominikonų vis mažėjo. 1889 m. 
buvo jų jau tik trys. Rusų valdžia pabaigė da- 
ryti tai, ką buvo pradėjusi 1831 m., įsakė vys- 
kupui, kad į Ž. Kalvariją paskirtų kleboną pa- 
saulinį kunigą. Kai tas atvyko, prijoras Daugė- 
la, perdavė jam vienuolyno turtą ir pats išva- 
žiavo į Italiją gydytis, nemanydamas iš ten dau- 
giau grįžti, o kitu du dar buvo išvežti į Latvi- 
ją Aglonon, baigti savo senas dienas. 

Apie tą išvežimą yra likęs dar šioks padavi- 
mas. Kai rusas policijantas atvykęs pasisakė tu- 
rįs caro įsakymą juodu išvežti, tai vienas tų gar- 
bingų senelių, apmaudo pagautas, drebėdamas 
priėjo artyn prie policininko ir mušdamas 1az- 
da į žemę suriko: „A ja ci mėwię, že i ciebie 
i twojego cara dyabli wezmą, že nam starym 
tu dožyč nie dajccie“ = (O aš tau sakau, kad 
ir tave ir tavo carą velniai grėbs, kad mums se- 
niems neleidžiate čia gyvenimą baigti). Šio įvy- 

5 Tiu kas UN Ravai 86 iki stadklo 
EŽ. K. bažnyčios maršalkas dar ir šiandien tebėr | 
gyvas. 1884 metais jis buvo ražančininku, ar zak- 
ristijonu Ž. Kalvarijoje ir gyveno prie vienuo- 
lyno. 
Tie Dominikonai, išvežti į Agloną, ar ne- 
"bus buvę paskutiniai Lietuvoje, esančioje po ca- 
"rų valdžia. 

Žemaičių Kalvarijoje 
mokykla 


Mokykla Žemaičių vyskupijoje, imant įsi- 
kurti Dominikonams Ž. Kalvarijoje, nebuvo nei 
naujas, nei labai retas daiktas. Vyskupas Va- 
lančiauskas rašo, kad 1507 buvo įsteigta mokyk- 
la Tauragėje, 1530 Joniškyje, 1557 Jurbarke. Ši 
Jurbarkiškė galėjo būti jau anksčiau įkurta. 
Jurbarko klebonas 1555 prašė karalienės Bonos, 
kad suteiktų geresnį aprūpinimą bažnyčiai, nes 
neturįs pakankamo ištekliaus laikyti vikarui, 
bažnyčios tarnams ir mokyklai. Karalienė Bo- 
na, kuri Jurbarko seniūniją turėjo nuo 1530, už- 
rašė Jurbarko bažnyčiai šešis valakus žemės, 
kad klebonas galėtų laikyti ir bažnyčios tarnus 
ir mokyklą!) 

Mokyklų skaičius labai padidėjo prie vysku- 
po „Jurgio Tiškevičiaus. Tasai uolus Žemaičių 
ganytojas buvo sušaukęs keturis savo kunigų 
suvažiavimus arba sinodus, kurių trijuose yra 
nutarimų apie mokyklas. Pirmo sinodo įvyku- 
sio Medininkuose 1636 nutarimu yra įsakoma, 
kad prie kiekvienos bažnyčios būtų mokykla 


1) Tas užrašas yra Kauno Kūrijos Archyve padėtas 
aptaise po stiklu. 

Žemaičių Kalvarijos bažnyčia 


ir mokytojas bakaliorius ar žymesnėse vie- 
tose menų mokytojas, kurio pareiga mo- 
kyti parapijiečių vaikus tikybos, gramatikos, ir 
kitų menų t. y. aritmetikos, muzikos su giedo- 
jimu ir literatūros!) Antras taip pat Medinin- 
kuose 1639 buvusis sinodas kalba apie mokyk- 
lų lankytoją. Mokyklą turi lankyti dekanas. Jis 
turi žiūrėti, ar mokytojas, imdamas mokyklą, 
buvo padaręs tikėjimo išpažinimą, t. y. ar jis 
yra katalikas; ar jis blaiviai ir dorai gyvena; ar 
parapijiečių vaikus pratina prie pamaldumo, 
mokslo; ar mokydamas katekizmo, aritmetikos 
ir kitų menų, neapleidžia taip pat muzikos?), 
t. y. bažnytinių giesmių. 

Nevisi klebonai įkūrė mokyklas pagal sino- 
do įsakymą. Tai ketvirtas 1647 synodas primena 
tiems apsileidusiems, kad tą įsakymą vykdy- 
tų3). Antroje pusėje XVII š. mokyklų atsiran- 
da gana daug. Vyskupo Kazimiero Paco vizita- 
cijų aktuose 1675 ir 1676 yra paminėta mokyk- 
la Medininkuose prie katedros, Luokėje, Rie- 
tave, Kėdainiuose, Vainute, Švėkšnoje, Garž- 
duose, Žvingiuose, Vilkijoje, Seredžiuje, Veliuo- 
noje, Zapyškyje, Jurbarke... Nėra tikrų žinių, 
kad mokyklos būtų buvusios prie visų bažnyčių, 


1) Collectanea Constitutionum  Synodaliam Dioec. 
Samogit., 18: Grammaticam et alias triviales artes cum 
humanioribus literis. 


2) Collectanea, Constitutionum Syn. Samogit.,, 98. 
3) ib. 131. 

bet prie daugumos jų ir bakalioriai ir mokyk- 
los tikrai buvo laikomos. Vyskupai mokyklų 
reikalą laikė svarbiu dalyku. Kur nebuvo mo- 
kyklos, klebonui buvo patariama kreiptis į pa- 
rapijos ponus, kad parūpintų bakalioriui išlai- 
kymą. Apsileidusiems buvo grasinama bausmė- 
mis. Taip Veliuonos klebonui, jei relaikytų mo- 
kyklos, buvo pagrasinta atimti iš jo parapiją 
(suspensio a beneficio). 

Apie Dominikonų laikomas mokyklas yru 
likusi viena ypatinga žinia. Vyskupas Jurgis 
Tiškevičius, kviesdamas 1642 Dominikonus į 
Raseinius, jų viršininkui, esančiam Vilniuje, pa- 
statė sąlygas, kuriomis Dominikonai gali būti 
priimami į Žemaičių vyskupiją. Tų sąlygų dvi 
reikia čia pažymėti: kad Dominikonai žmonėms 
pamokslus sakytų žemaitiškai, pritaikytus prie 
jų supratimo; kad laikytų mokyklą, kurioje kil- 
minguosius auklėtų katalikų tikėjime ir jai skir- 


t - 


tų vieną nuolatinį tam tyčia atsidėjusį prižiūrė- 
toją!). 

Pagal tai Dominikonai laikė mokyklą ir Ž. 
Kalvarijoje. Mokymas joje, kaip ir kitose para- 
pijų mokyklose, kiek galima spręsti iš minėtų- 
jų sinodų nutarimų, buvo vedamas lotyniškai. 
Vyskupas Valančius rašo, kad ji buvo pradėta 
1644. Žiemos metu į ją susirinkdavę po kelias 
dešimtis vaikų. Mokė juos vienas Dominiko- 
nas. Taip buvo iki pradžiai XIX š. 


1) Babinausko kodeksas, rankraštis, II dalis, 46-47, 
V. D. Universiteto bibliotekoje. 


34 


Rusijos caras Aleksandras I Vilniuje į 
vietą vyriausios mokyklos 1805 įkūrė universi- 
tetą. Visos iki tol buvusios aukštesnės mokyk- 
los buvo pavestos valdyti ir prižiūrėti tam nau- 
jam Vilniaus universitetui. Dominikonai, iš jo 
gavę leidimą, įkūrė Ž. Kalvarijoje keturių klasių 
mokyklą. Pirmais (1803) metais susirinko mo- 
kinių 176, o vėliau būdavo į 300. Dominikonai 
. įtaisė mokyklai knygyną ir mokslo priemonių!). 
Kaip Vilniaus universitete, taip ir nuo jo pri- 
klausomose mokyklose, taigi i: Ž, Kalvari- 
joje mokslas buvo dėstomas lenkiškai, o ne 1u0- 
tyniškai, kaip kad buvo iki pabaigai XVIII s. 
Vilniaus universitetas, pripažindamas rūpestin- 
gą Dominikonų mokymą, leido jiems padidinti 
Z. Kalvarijos mokyklą iki šešių klasių. 

Šioje mokykloje 1816-1821 mokėsi vysk. 
M. Valančiauskis. Savo atsiminimuose apie ją 
jis šiaip rašo: „Mokinių buvo 318. Visi buvo- 
me paklusnūs, papiktinimų nebūdavo jokių; 
mokėmės kiek beišgalėdami. Kalvarijoje nebu- 
vo nei vaistinės, nei gydytojo, nei felčerio, nei 
perenės; nelaimingus vaikus dažnai išberdavo; 
tik ėmus maudytis bėrimas pranykdavo. 

„Kasdieną eidavome į bažnyčią primarijos; 
šventadieniais primarijos, sumos, pamokslo ir 
mišparų klausyti. Advente kasdieną rarotų ir 
primarijos. Išpažinties kas mėnuo. Šv. Tomo 
Akviniečio dieną to šventojo paveikslą nešda- 


*) J. Tumas, Motiejus Valančius, Pastabos pačiam sau. 
p. 14-15, 

i 
| 
vomės iš mokyklos į bažnyčią, giedodami, pro- 
cesijoje. | 
„Profesoriai turėjo teisės būti mokinių tei- 
sėjais ir budeliais. Kiekvienas profesorius buvo 
viešpats, neprivaląs niekam atsiskaitinėti. Nė 
vienas mokinys, nors kažin kaip gerai buvo | 
išmokęs, kas užduota, negalėjo būti tikras, jog 
jo mokykloje nenuplaks, nes tai priderėjo ne 
nuo to, moki ar nemoki, bet nuo to, piktas ar 
nepiktas bus kunigas profesorius. 


„Tačiau visi profesoriai, nors tokią turėjo 
galią, žmoniškai elgdavosi su mumis“, išskyrus 
tik vieną!). 


Daugiau žinių apie Ž. Kalvarijos mokyklą 
duoda Vilniaus universiteto profesorius Karolis 
Podčašinskis, kurs 1825 ir 1826 universiteto bu- 
vo pasiųstas lankyti visų jo žinioje esančių mo- 
kyklų. Pagal užrašus šiaip ji yra aprašyta: „Kun. 
Dominikonų laikomoje miesto mokykloje Že- 
maičių Kalvarijoje 1826 metais buvusi rengia- 
moji ir šešios eilinės klasės. Mokinių viso buvę 
3053, mokytojų 8 (visi dvasininkai). Tos mo- 
kyklos vedėjas kunigas Vincas Petraškevičius 
dėstęs tikybą ir prancūzų kalbą, kunigas Do- 
mininkas Judickis — literatūrą. Prievaizdų Kal- 
varijoje buvę 20. Iš bendro 303 mokinių skai- 
čiaus 302 buvę katalikai ir 1 stačiatikis. Vals- 
tiečių luomo buvę 116, taigi daugiau negu treč- 
dalis ... Dvejuose namuose mokyklai buvusios 

pavestos 5 didesnės salės ir 3 mažesnės. Kny- 
gynui ir kabinetui paskirta vietos vienuolyno 
rūmuose. Gamtos kabinetą sudarę 73 iškimš- 
ti žvėrys ir botanikos darželis. Kas ketvirtis ski- 
riami buvę egzaminai, ir pasižymėjusiems mo- 
kiniams buvę skelbiami vieši pagyrimai. Per 
savaitę 3 sykius buvę skiriama laiko mokiniams 
pasivaikščioti, pažaisti ir pasikalbėti su moky- 
tojais įvairiais mokslo klausimais. Namų prie- 
vaizdoms instrukcija sudaryta buvusi iš 24 pa- 
ragrafų, o mokinių laiko suskirstyme įvardinti 
25 punktai, apie mokinių dorą 8 punktai.!) 

Bet neilgai buvo lemta jai klestėti ir gyvuoti. 

Vilniaus srities mokslo globėjas Novosil- 
covas 1825, Dominikonams prašant, Ž. Kalva- 
rijos mokyklą pripažino tikra gimnazija. Atėjus 
1831 sukilimui tos gimnazijos vedėjas paleido 
nelaiku mokinius namo,  sustabdydamas 
taip mokslą. Rugsėjo mėnesyje Vilniaus vyres- 
nybė jam neteisėtą paleidimą priminė keliais raš- 
tais. Vėlai rudenyje 10 lapkričio jis vėl ją ati- 
darė, nors mokinių mažai buvo susirinkę. Nuo 


. to laiko gimnazijoje buvo imta dėstyti visus mo- 


komus dalykus rusų kalba vietoje iki tol bu- 
vusios lenkiškos. Rusų valdžia, bausdama už 
sukilimą, ėmė spausti katalikų bažnyčią ir naiki- 
no Lietuvoje iki tol buvusias mokslo įstaigas. 
1832 panaikino Vilniaus universitetą, paskui 


1) Inž. K. Šakenis, Lietuvos mokyklos prieš šimtą 
metų. Švietimo Darbas, 1926 m. 10 p. 1151-2, ir nr. 11, 
p. 1251-2. — Biblioteka Warszawska, 1886.1.360 s. 

| ėmė eks peilį i ir kitoms S iais 1 yk- 
Joms. Neilgai davė gyventi ir Ž. Kalvarijos sim: 
5 | nazijai. Uždarė ją 18361) ; 


1 Valanč. Žem. Vyskupystė II, 57-58. 


Bažnyčia 


Didingas Dominikonų veikimo Žemaičių 
Kalvarijoje paminklas tai didelė graži renesan- 
so stiliaus mūrinė bažnyčia. Pradėta ji buvo 
statyti 1783 ir baigta, kaip jau minėta, tik 1822 
m. Dabartinė jos išvaizda ir pryšakyje dvie- 
juose jos labai rimtuose bokštuose ir vidaus 
visuose pagražinimuose daug kuo skiriasi nuo 
pirmykštės, kurios bokštai buvo žemesni ir vi- 
duje buvo tik lubos, prikaltos prie balkių, o ne 
skliautai. Stogas išsyk buvo dengtas čerpėmis, 
vėliau cinkuota skarda. Kad tas skardinis stogas 
blogai buvo uždengtas ir į bažnyčią per jį var- 
vėjo, tai Dominikonai, jį nuplėšę, davė gontinį 
stogą. 1896 m. gegužės 17, užsidegus miesteliui, 
vėjas užnešė degančių kibirkščių ant to medi- 
nio stogo ir bažnyčia sudegė. Altorių paveiks- 
lai, išskyrus vieną, ir taip pat brangesnieji baž- 
nyčios daiktai buvo išnešti. Viena zokristija su 
joje buvusiais bažnytiniais rūbais liko nesude- 
gusi, antra su joje buvusia Dominikonų biblio- 
teka su senomis knygomis, rankraščiais ir do- 
kumentais sudegė. Varpai, bokštams bedėgant 
nukrito žemyn, bet liko sveiki. 

Po gaisro abu bokštai buvo paaukštinti iki 
23 sieksnių vietoje 13; (dabar su kryžium 56 

metr.) į lubų vietą duoti mūriniai skliautai; sto- 
gas uždengtas skardinis; altoriai pastatyti mū- 
riniai. Viduje bažnyčia ištapyta įvairiais pagra- 
žinimais. Bažnyčios atnaujinimas kaštavęs apie 
30.000 rublių, kuriuos sumetė Žemaičiai, lan- 
kydami ją per didžiuosius atlaidus. 

Bažnyčia turi 23 ilgio ir 14 sieksnių pločio. 

Viduje dvi eilės tvirtų piliorių, kurių kiekvie- 
noje eilėje yra po keturis, dalina bažnyčią į 
tris navas: vidurinę platesnę bei aukštesnę ir 
šonines siauresnes bei žemesnes. Pilioriai sujung- 
ti lankais su architravu ir tryzu ant jų viršaus, 
laiko vidurinės navos aukštus skliautus su pen- 
kiomis paskliautėmis vienoje ir tiek pat antroje 
pusėje, pro kurias aukštutiniai langai leidžia švie- 
są į vidų iš viršaus, o iš šoninių navų toks pat 
aukštesnius už anuos langų skaičius, penki iš 
vienos ir penki iš antros pusės, šviečia į navas 
iš šonų. Vidurinėje navoje ties durimis tarp 
pirmų dviejų piliorių du mažesni netaip masy- 
vūs pilioriai remia bobinčiaus skliautus, ant kurių 
yra gražūs vargonai. Vidurinės navos ilgesnia- 
me už šonines gale presbiterijoje, yra rimtas . 
dviejų aukštų didysis altorius. Iš abiejų presbi- 
terijos šonų yra dvi zokristijos, abi dviem 
aukštais, taip jog, galima sakyti, yra keturios 
zokristijos, kurių abi aukštutinės yra sandėliai 
seniems bažnyčios daiktams sudėti. 

Kiekvieno pilioriaus šonai iš visų keturių pu- 
sių yra paįvairinti dviem piliastrais. Tie pilias- 
trai vidurinės navos architrave baigiasi dalinai 
korintiškais dalinai joniškais kapiteliais, aukš- 

čiau išsikiša iš tryzo linijų ir apvalainus skliau- 
tus šalia viena kitos juostom pereina per 
skliautą, iš kitos skliauto pusės grįžta tokiu 
pat būdu per tryzą ir architravą vėl į du pilias- 
tru, esančiu pilioriuje iš kito navos šono. Šo- 
ninėse navose tie du piliastrai, įvairindami pi- 
liorių eina per skliautą taip pat dviem juostom, 
"kurios remiasi iš kitos pusės į tokiu pat du pi- 
liastru esančiu sienoje. Taip tie poriniai pilio- 
rių piliastrai įvairina ir apvalainus vidurinės ir 
šoninių navų skliautus, ir šoninių navų sienas, 
ir lankus, kurie, sujungdami piliorius, kelia 
aukštyn vidurinę navą. Iš lauko sieną įvairina 
toki pat poriniai piliastrai ir taip pat aukščiau 
šoninių navų architravo ir tryzo sieną.  Toki 
pat tik kiek platesni, poriniai piliastrai įvairina 
bažnyčios pryšakį ir dvi bokštų kondignacijas. 

Viduje bažnyčia ištapyta renesansiniais pa- 
gražinimais. Vidurinės navos skliaute, kurs mi- 
nėtųjų porinių juostų yra padalytas į penkias 
dalis, yra ir paveikslų. Pirmoje dalyje nuo du- 
rų yra nutapyti Kristaus kančios įrankiai: kry- 
žius su ietimi ir kūju, stulpas su virvėm ir bo- 
tagais, kopėčios su smaigu, kempine ir indu, 
kryžius su erškėčių vainiku, plaktuku ir replė- 
mis; ties aukštutiniais skliauto langais abiejo- 
se pusėse šparnuotos angelų galvos. Antroje 
skliauto dalyje yra du paveikslu: Atpirkėjas, 
alpstąs Alyvų darželyje, ir Kristus su Švenčiau- 
sia Širdim, teikiąs Atpirkimo malonę; ties lan“ 
gu vienoje pusėje Išganytojo veidas ant Vero- 
nikos drobulės, kitoje pusėje ant mišiolo kieli- 

kas su Ostija. Treičoje dalyje apie skylę. iš 
kurios kybo lampa, pagražinimai su 4 graikiš- 
kais kryžiais, 4 galvomis ir įvairiais išraitymais, 
aplinkui monstrancija su Ostija, kita monstran- 
cija kryžiaus pavidalu taip pat su Ostija, po- * 
piežiaus tijara (karūna) su raktais, vyskupo in- 
fula ir pastoralu ir kryžium trimis skersiniais; 
ties langais iš vienos ir antros pusės sparnuo- | 
tos angelų galvos. Ketvirtoje dalyje du paveiks- 
lu: Marija Pana, Maldingoji Motina ir Mariją 
Pana, belankanti Elzbietą; ties langais vienoje 
pusėje dvi palmės šakelės ir kitoje ant palmės 
šakelės kardai ar kalavijai. Visų šitų keturių 
skliauto dalių dugnas šivesus. Penktoje dalyje 
melsvame dugne ištapytos mėlynos raidės M, 
ties langais vienoje pusėje didesnė M su mėly- 
nu kryžium žemiau ir tokia pat kitoje pusėje 
su tokiu pat kryžium; tos penktos dalies kraš- 
te yra šv. Elzbietos žodžiai, ištarti Marijai Pa- 
nai pas ją apsilankius: „Iš kur man tai, jog ma- 
no Viešpaties motina pas mane ateina“. Ta 
penktoji skliauto dalis yra viršuje presbiterijos, 
ant kurios abiejų sienų yra išskėstas ražančius 
į skydo pavidalą; jo viduje vienoje pusėje yra 
su trimis žiedais lelija įsmeigta į gyvatę, besi- 
raitančią per jauno mėnulio ragą; kitoje, ra- 
žančiaus skyde širdis, kardu perverta, su trimis 
rožėmis viršuje. Šešta ar geriau pirma vidurinės 
navos skliauto dalis iš pryšakio aukščiau var- 
gonų neturi jokio paveikslo. 


Šoninių navų sienos paivairintos yra ne tik 

Bažnyčios didysis altorius | 


minėtaisiais poriniais piliastrais, bet ir tuo, kad 
po langais plonesnė siena daro tam tikras nišas. 


Didysis altorius. 


Gale vidurinės navos presbiterijoje yra 
aukštas renesanso stiliaus didysis altorius 
dviem aukštais, ar tikriau du altoriai, vie- 
nas ant kito, atskirti renesansinėmis grote- 
lėmis, vienas didesnis žemutinis ir kitas aukš- 
tesnis viršuje. Žemutiniame tarp dviejų kane- 
liūrinių piliastrų iš kraštų ir iš vidaus tarp dvie- 
jų kaneliūrinių koliumnų, kurių užpakalyje yra 
toki pat piliastrai, yra gražus P. M. Apreiškimo 
paveikslas, iš abiejų jo pusių tarp piliastrų ma- 
žose nišose stovi šv. Petras su raktais ir Evan- 
gelijos knyga rankose ir šv. Povilas su kardu. 
Aukščiau jųdviejų du apskriti vainikai, kurių 
viduryje yra dvi graikiškos raidės, pirmutinė 
ir paskutinė, viename alfa, kitame omega. Ko- 
liumnų kapiteliai korintiški ir joniški, aukščiau 
kurių įvairiais pagražinimais papuošta architra- 
vine horizontale linija juosta, iš kurios ties pi- 
liastrais kyla aukštyn keturkampiai stulpeliai, 
per du jų viduriniu eina barokiniai išrietimai, 
tarp kurių viduryje yra Šv. Dvasia karvelio pa- 
veiksle. —- Aukštutiniame altoriuje tarp dviejų 
piliastrų, sujungtų lanku nišoje yra medinis di- 
delis kryžius su kenčiančiu Kristum. Iš užpa- 
kalio po kryžium vienoje pusėje Sopulingoji 
Dievo Motina, kurios širdis perverta septyniais 
kardais, su sidabriniais ar bent pasidabruotais 

rūbais, kitoje pusėje tokiais pat rūbais šv. Jo- 
no paveikslas. 

Abiejuose tuose altoriuose yra laikomos ypa- 
tingos Žemaičių Kalvarijos bažnyčios šventeny- 
bės. Aukštutiniame, cimborijoje, sidabriniame 
paauksuotame relikvijoriuje, turinčiame mons- 
trancijos pavidalą, yra žymi Švento Kryžiaus 
relikvija, kurią kaip jau minėta, vyskupas Jur- 
gis Tiškevičius buvo dovanojęs Ž. Kalvarijos 
bažnyčiai ir kurią jis tame jo paties padirbdin- 
tame relikvijoriuje iškilmingai buvo atnešęs į 
seniau buvusią bažnyčią. 


Stebuklingas Dievo Motinos paveikslas. 


Kita Ž. Kalvarijos bažnyčios ypatinga švente. 
nybė tai stebuklingas Marijos Panos Malonin- 
gosios paveikslas, esąs didžiajame (žemutinia- 
me) altoriuje. Paprastomis dienomis jis yra už- 
dengtas minėtuoju P. M. Apreiškimo paveiks- 
lu. Tą nuleidus žemyn ir atidengus audeklinius 
uždangalus, gali matyti paauksintuose rėmuo- 
se apvilktą sidabriniais paauksuotos skardos rū- | 
bais Dievo Motinos su karūna ant galvos ir 
kūdikėliu Jėzum taip pat su karūna, laikomų 
rankose, paveikslą. Patsai paveikslas nutapytas 
yra ant drobės, kuri aptempta yra ant lentos, 
išmuštos raudonų aksomu. Paveikslo veidai 
nuo senumo yra pasidarę nelabai aiškūs, taip 
pat ir aksomas, kurs yra išsakstytas sidabriniais 
ir paauksuotais votais. Tuos votus, turinčius 
širdžių, rankų ar kojų pavidalus, prikabino tie, | 

kurie čia bažnyčioje besimelsdami prie stebuk- 
lingos Dievo Motinos, buvo atgavę sveikatą. 

Tas paveikslas yra parvežtas iš Rymo. Jo 
praeitį kun. Ragaišis, žinojusis sudegusį baž- 
nyčioje Dominikonų archyvą, šiaip aprašo: „Įsi- 
kūrus Dominikonams Ž. Kalvarijoje, vienas 
jaunas jų klierikas Petras Pregačevskis buvo iš- 
siųstas į Rymą baigti aukštųjų mokslų. Pas Do- 
minikonus Ryme jis gavo gyventi vienuolyno 
ligoninėje, kur buvo pakabintas Švenčiausios 
Mergelės Marijos su Sūneliu ant rankų paveiks- 
las, vieno Dominikono nutapytas. Petras, atsi- 
klaupęs naktimis dažnai melsdavęsis prieš tą 
paveikslą ir nekartą matęs dangišką šviesybę 
apie Mergelės Marijos ir kūdikėlio Jėzaus gal- 
vą. Vieną kartą brolis vienuolis Romualdas 
sunkiai susirgęs. Petras užžibinęs žvakę prieš 
tą paveikslą ir karštai meldęsis, prašydamas Ma- 
riją Paną grąžinti ligoniui sveikatą. Malda bu- 
vusi išklausyta. Ligonis sveikas atsikėlęs iš lo- 
vos. Grįždamas iš Rymo, Petras išsiprašęs iš 
Dominikonų tą paveikslą, parsivežęs į Ž. Kal- 
variją ir atidavęs jį vienuolyno vyresniajam. Kai 
tas mirė, jo vietą užėmęs Petras tą paveikslą 
iškilmingoje procesijoje nunešė į bažnyčią ir pa- 
talpino didžiajame altoriuje. Nuo to laiko gar- 
sas apie stebuklingąjį paveikslą kas kart labiau 
platinosi ir kas kart daugiau žmonių ėmė lan- 
kyti Ž. Kalvariją, ieškodami tos stebuklingosios 
Nusidėjėlių Užtarytojos pagalbos. 

Taip rašo kun. Ragaišis. Galima laikyti tik- 
ru daiktu, kad tasai paveikslas Ž. Kalvarijoje 

greit išgarsėjo. Savo rašte „„Miscellanea“, spaus- 
tame 1650, mini apie jį Kojalavičius ir aprašo 
vieną stebuklą.!) 

To Mergelės Marijos paveikslo stebuklingu- 
mą rodo prikabinti prie jo votai. Tų votų yra 82. 
Prikabino juos čia įvairiais laikais tie žmonės, 
kurie čia bažnyčioje, besimelsdami prie stebuk- 
lingosios Dievo Motinos, buvo išsiprašę svei- 
katos ar kokių ypatingų malonių. Tarp votų 
yra kojų, rankų, širdžių, akių, žiedų ir k. Tie 
daiktai, rodos, ir bus beprimeną, ko jų prika- 
bintojai buvo išsimeldę. Bet kas tuos votus, 
išskyrus kelis, įtaisė, kada ir už kokias čia įsi- 
gytas malones jie buvo atnešti, dabar Ž. Kalva- 
rijoje nėra likę žinių. Gal tos žinios ir buvo su- 
žymėtos Dominikonų archyve ar kronikoje. Bet 
tas, kaip minėta, sudegė drauge su bažnyčia 
1896 m. 


Šoniniai altoriai. 


Šoninių altorių yra 8. Kaip ir bažnyčia visi 
jie yra renesanso stiliaus, kai kurie su baroki- 
niais ar rokokiniais pagražinimais. 

Dešininės navo gale yra Saldžiausio V. Jė- 
zaus Kristaus Vardo altorius. Sename paveiks- 
le sidabrinės, Kristaus vardą reiškiančios raides 
JHS. Ant H raidės skersinio yra bestovįs Kūdi- 
kėlis Jėzus apvilktas skardiniais paauksuotais 


1) p. 34-35. 

rūbais, rankoje belaikąs pasidabrintą vėliavą. 
Ant jo galvos sidabrinis ar pasidabrintas kry- 
žius, po kurio skersiniu yra po du angeliuku. 
Kiti keturi altoriai prie piliorių: 1. Švento Pran- 
ciškaus. Paveiksle yra šv. Pranciškus bestovįs 
ties ežeru, už kurio stūkso apmūryta pilis su 
dantuotu bokštu. Viršutiniame altoriaus maža- 
me paveiksle šv. Bernardas su vėliava vienoje 
rankoje ir iškeltu kardu kitoje smarkiai bežen- 
giąs, šaukdamas krikščionis ginti Kristaus gra- 
bą Palestinoje. Po šio altoriaus paveikslu yra 
kitas šv. Vincento Ferrerijaus. 2. Prie antro pi- 
lioriaus altoriaus, paveiksle šv. Tomas Akvi- 
nietis su plunksna vienoje rankoje ir, kita pri- 
laikydamas ant stalo paremtą knygą, klūpo ir 
klauso Šv. Dvasios įkvėpimo, kuri karvelio pa- 
vidalu šviesos kamuolyje iš dešinės yra ties juo 
nusileidusi. Aukštutiniame paveiksle šv. Anta- 
nas abiem rankom apglėbęs Kūdikėlį Jėzų, lai- 
kantį dešinėje leliją. 3. Kitame prie pilioriaus 
altoriuje šv. Agota, karališku apsiaustu apsi- 
siautusi, dešinėje laiko duonos kepalėlį ir kai- 
rėje palmės šakelę; už jos pilis su bokštu ug- 
nies apimta. Aukštutiniame paveiksle šv. Vero- 
nika su Kristaus veidu drobulėje. 

Kairiosios navos gale yra Švenčiausios Mer- 
gelės Marijos Ražančinės altorius. Sename pa- 
veiksle Mergelė Marija paauksuota karūna ant 
galvos dešine belaikanti Kūdikėlį Jėzų, duo- 
danti šv. Dominykui ražančių. Kaire ranka 
Dievo Motina duoda ražančių šv. Katarinai. 
Viršuje ties galva du angelai. Visi apvilkti si- 

dabriniais ar bent sidabruotais rūbais. Apačioje 
sidabruotas žemės rutulys ir tokia pat knyga 
su lotynišku parašu iš 2 Cor. 5. 19, 20. Mėlynas 
paveikslo dugnas dešinėje pusėje, viršuj ir apa- 
čioj, vietomis ištrupėjęs. 2. Altoriuje prie pilio- 
riaus Šv. Dominykas baltu rūbu ir juodu ap- 
siaustu dešine belaikąs ilgą atremtą į žemę kry- 
žių, prie jo kojų šuo, kurio pakeltame snukyje 
bedegąs deglas. Viršutiniame to altoriaus pa- 
veiksle šv. Teresė laikanti rankose kryžių su | 
rožių žiedais. Po didžiuoju to altoriaus paveiks- 
lu yra dar kitas šv. Jackaus. 3. Altoriuje prie ant- 
ro pilioriaus šv. Juozapas rankose laiko kūdi- 
kėlį Jėzų ir bučiuoja; prie jo stalioriški darbo 
įrankiai. Aukštutiniame paveiksle Angelas Sar- 
gas sergsti du vaikučiu ant bedugnės krašto, 
vienas gaudo peteliškę beskrendančią aukščiau 
bedugnės, kitas stengiasi skinti žiedą, žydintį 
prie jos krašto. 4. Altoriuje prie trečio pilioriaus | 
Šv. Mykolas su šalmu ant galvos kaire atstatęs 
skydą, o dešine ilga jietim beduriąs į išžiotą sli- 
bino gerklę, iš kurios trykšta ugnis. Antrame 
mažame paveiksle šv. Barbora, kankinė, deši- 
ne laiko kieliką su Ostija ir kaire palmės ša- 
kelę. 


Nuplakto Kristaus statula 


Dešinėje navoje sienos nišoje stovi tikro me- 
nininko daryta medinė stovyla, vaizduojanti su- 
kruvintą po nuplakimo Kristų. Jo rankos su- 
rištos, iš užpakalio užmestas ant jo raudonas 
apsiaustas. Veide, lūpų sudėjime ir žvilgsnyje 

V. Jėzaus nuplakimo ir vainikavimo koplyčia — rotušė (kapuose) 


yva 


išreikštas gilus skausmas ir liūdesys. Daug kas 
žiūrėdami į jį ima jausti karčią Kristaus kančią 
ir gilų nuliūdimą ir atsiklaupę meldžiasi prie 
Išganytojo. 
Sakykla 

Vidurinėje navoje iš kairės prie pir-. 
mo pilioriaus yra graži sakykla su rokokiniais 
papuošalais. Ant puikaus jos dangčio stovi 
sparnuotas angelas ir pučia ilgoką trimitą. Že- 
miau dangčio yra parašas: Mano motina ir ma- 
no broliai yra tie, kurie klauso Dievo žodžio 
ir daro. Luk. VIII,21. Jos pryšakyje yra kiti 
Evangelijos žodžiai: Todėl jūs neklausote, nes 
neesate iš Dievo. Jon. VIII 47. 


Stacijos — Kalnai 


Aplinkui bažnyčią viduje ant sienų yra 
paveikslai, kurie vaizduoja Kristaus kančios 
istoriją. Tai stacijos, tik jos čia yra ypatinges- 
nės, nekaip kitose bažnyčiose. Kristaus kančia 
yra vaizduojama dvejopu būdu: Pranciškonai 
ją suima į keturioliką įvykių arba stacijų, o 
Dominikonai į devynioliką. Ž. Kalvarijos baž- 
nyčioje yra Dominikonų stacijos. Lietuvoje tai, 
rodos, retas daiktas. Paprastai bažnyčiose esti 
14 stacijų. Tos devyniolika stacijų parašuose 
ant lentelių vadinamos vietos, šiokiais Kristaus 
kančios įvykiais yra išskaičiuotos: 

1. Paskutinė vakarienė. 

2. V. Jėzaus atsiskyrimas su Švenčiausia Pa- 

na Marija Motina. 

3. Kristus alpstąs Alyvų Derže. Vienas an- 

gelas jį prilaiko, kitas neša kieliką. 

4. V. Jėzaus sugavimas. 

5. Surištas Kristus vedamas parpuola į Ced- 

rono vandenį. 

6. Teismas pas Anną. 

7. Teismas pas Kaipą. 

Antra to teismo dalis tai atskiras paveiks- 
las vaizduojąs Kristų kalėjimą prie stulpo pri- 
rištą. 

8. Kristus pas Pilotą. 

9. Pas Erodą. į 

10. Rotušėje erškėčiais vainikuojamas. 

11. Kristus, kryžių nešdamas susitinka su 
Švenčiausia savo Motina ir šventom mo- 
terim. 

12. Kristus sukniumbąs po kryžium ir Ve- 
ronikos drobulėje V. Jėzaus veidas. 

13. Kristus sukniumbąs po kryžium miesto 
vartuose. 

14. Cirenėjus verčiamas nešti kryžių. | 

15. Parpuolimas po kryžium. 

16. Rūbų nuvilkimas. 

17. Kristus tarp dviejų piktadarių prikaltas 
prie kryžiaus. 

18. Nikodemas, Juozapas iš Arimatėjos, Jo- 
mas ir dvi moters Kristų laidoja. 

19. Šv. Elena atranda šv. Kryžių. 

Visi tie stacijų paveikslai Kristaus kančią 
vaizdingai deda į akis ir sielą žiūrinčiam į juos 
ir besimeldžiančiam žmogui. 


Vyskupų portretai. 


Bažnyčioje prie keturių piliorių užpakalinio 
šono yra pakabinti keturi Žemaičių vyskupų 
portretai: Jurgis Tiškevičius, Žemaičių Kalvari- 
jos įkūrėjas, mirusis 1656 Karaliaučiuje. Anta- 
nas Tiškevičius, gyvenusis šimtu metų vėliau 
ir parvežusis iš Karaliaučiaus Jurgio Tiškevi- 
čiaus kūną, kurs buvęs palaidotas po senąja 
bažnyčia. Dabar toje vietoje vienuolyno sode 
yra maža medinė koplytėlė. Jonas Dominykas 
Lopacinskis, mirusis 1774 ir Motiejus Valan- 
čius. Visi jie buvo Dominikonų geradariai ir 
dėkingi Dominikonai, atsimindami juos, jų por- 
tretus palaikė ir paliko bažnyčioje. 

Taip Ž. Kalvarijos bažnyčia žymi yra ir ar- 
chitektūra ir gausiais dalykais. Iškilminga baž- 
nyčios vidaus išraiška, puikūs altoriai, daugybė 
gražių paveikslų, įvairūs meno išpuošimai lan- 
kančio sielą pakelia aukštyn ir tais visais religi- 
nio meno dalykais deda tikėjimo tiesas į širdį 
bei protą ir artina prie Dievo. Bažnyčioje ne tik 
akims gražu, bet ir sielai jauku. Žmogus gėrisi 
netik gražiais vaizdais, bet ir pasijunta pakeltas 
į tą aukštą sritį, kurią tikėjimas teikia. Žmo- 
gus meldžiasi, garbina Dievą, įgauna noro tai- 
syti savo gyvenimą. 

Kryžiaus kelio koplyčios 


Ž. Kalvarija garsi yra ne tik dėl gražios bažny- 
čios, bet ir dėl Kryžiaus kelio koplyčių, esančių 
čia pat kalnuose. Įkūrėjas, kaip minėta, Žemaičių 
vyskupas Jurgis Tiškevičius norėjo, kad jas lan- 
lydami žemaičiai prisimintų karčią Kristaus kan- 
čią, taisytų savo gyvenimą ir, taip artindamiesi 
prie Dievo, eitų išganymo keliu. Viso jų yra 
devyniolika, kaip ir bažnyčioje stacijų. Jos, kaip 
ir stacijos, yra vadinamos įvairių Kristaus pa- 
slapčių vieta. Jos yra ne vienodo dydžio ir ne 
vienokio pavidalo. Vienos jų yra medinės, ki- 
tos mūrinės, iš akmenų ar kai kurios pusiau iš 
plytų, pusiau iš akmenų statytos. Nėra žinios, 
kada jos statytos. Nežinia taip pat, ar akmeni- 
nės siekia vyskupo Jurgio Tiškevičiaus laikus. 
Akmeninių dauguma yra mažos ir gali būti se- 
niausios ar bent senesnės už dabartines medi- 
nes. Jose esantieji paveikslai ne vieno laiko ir 
ne vieno tapytojo darbas. Rodos, nėra senes- 
nių už devynioliktą šimtmetį. Paveikslų yra 
visai dailių, gero menininko tapytų. Tik tie pa- 
veikslai nevisi yra gerai išsilaikę. Yra suskir- 
dusių ir apgadytų. 


Koplyčios yra šios: 

1. Paskutinės Vakarienės, arti bažnyčios, 
mūrinė, nemaža, gražiai atnaujinta 1935 m. iš 
vidaus ir iš lauko nutinkuota su bokšteliu ant 
cinkuotos skardos stogo. Viduje grindys iš šeš- 
kampių cementinių į rozetus sudėstytų plytų. 
Ant altoriaus paskutinės Vakarienės paveiks- 
las aiškus, dar gana gerame stovyje, vietomis 
suskirdęs ir pradedąs trupėti. Koplyčia ketur- 
kampė su gražiais čytais iš abiejų galų. Jos il- 
gis ir plotis po 8 žingsnius. 


2. Kristaus atsisveikinimo su Švenčiausia 
Motina koplyčia, medinė, stačiomis lentomis 
"apmušta, ant akmeninio pamato, su gontiniu 
apipuvusiu pyramidiniu stogu su cinkuotos 
skardos bokšteliu ant viršaus, ilgio ir pločio 
po 5 žingsnius. Viduje grįsta keturkampėmis 
cementinėmis plytomis, sienos apmuštos mėly- 
nomis lentelėmis, lubos baltai dažytos. Atsi- 
sveikinimo paveiksle Kristaus veidas rimtas ir 
rūstus, pasiryžimo pilnas, Dievo Motina su 
skausmu ir širdgėla į tai bežiūrinti; šalia du 
apaštalai, kurių vienas turi ragotinę. Paveikslas 
suskirdęs. 

Tolyn einant į trečią koplyčią reikia lipti 
į kalną, vadinamą Alyvų derželiu arba šv. Jo- 
no kalnu, nes čia buvo pirmoji Gardų bažny- 
"čia, pašvęsta šv. Jono Krikštytojo vardu. Tas 
kalnas atrodo buvęs piliakalnis, esąs Cedrono 
upelio ir Varduvos santakoje, gana ilgas ir pla- 
tokas, pryšakinė jo dalis žemesnė, užpakalinė 
aukštesnė. Už Varduvos kitas gana ilgas Žvirgž- 

dų kalnas, kurio aukštas galas yra Beržų kal- 
nas, atrodo. senovėje buvęs alkų, laidojimo ir 
religinių apeigų vieta, nes gyventojai, kasinė- 
dami rūsius, randa sagčių, fibulų, kaip Pryš- 
mančio piliakalnyje. 


3. Aukštesniojoje šv. Jono kalno dalyje 
Maldos Alyvų Darželyje koplyčia, medinė, ke- 
turkampė ant akmeninio pamato, apkalta sta- 
čiomis lentelėmis, su gontiniu apyseniu stogu 
ir aukštu cinkuota skarda dengtu bokštu su 
šešiais ar septyniais jame langučiais, iš šono 12 
žingsnių ilgio, per galą 6 ž.; gal ji bus beturinti 
pirmykštės ant to kalno buvusios bažnyčios 
formą. Iš lauko aukščiau durų sakykla, iš ku- 
rios per didžiąją procesiją sakomas pirmas pa- 
mokslas. Viduje grindys keturkampių didelių 
cementinių plytų, lubos ant balkių, du gana di- 
deli langai ir du apvali langeliai šalim altoriaus, 
viškos ties durim paremtos dviem stulpais. Gra- 
žiame altoriaus paveiksle Kristus bealpstąs ir 
Angelo prilaikomas, užpakalyje debesys, vir- 
šuje kitas Angelas laikąs kieliką su  Ostija, 
dugne už kalno ežeras ar upė, už kurios mies- 
tas su bokštais ir toliau dviem kalnais, apačio- 
je kampe dygūs erškėčiai. Paveikslas dar ge- 
rame stovyje. Galas koplyčios trišonė absida, 
kurioje stovi altorius su minėtuoju paveikslu. 
Šalia altoriaus rėmuose po stiklu yra gabalas 
medžio, parvežtas iš Jeruzalės Alyvų Darželio. 


4. Žemesniojoje šv. Jono kalno dalyje yra 
Kristaus sugavimo arba Judo pabučiavimo kop- 

lyčia, akmeninė, keturkampė 6 žingsnių ilgio ir 
6 pločio, su pyramidiniu gontiniu senoku sto- 
gu ir mažu bokšteliu su kryžium viršuje, kaip 
ir visose kaplyčiose. Viduje šeškampių į roze- 
tas sudėstytų cementinių plytų grindys, lub »s 
lentinės. Menko altoriaus paveiksle Kristus Ju- 
do apglėbiamas, šalia kareivis su virve. Paveiks- 
las suskirdęs, bet dar aiškus. 


Nuo šv. Jono kalno, kurio šonuose yra me- 
džių, į visas puses gražūs ir platūs reginiai: už 
žaliuojančios lygumos su Cedrono upeliu lau- 
kai ir ūkiai su sodais, kalneliais, giraitėmis. 


5. Arti šv. Jono kalno už Cedrono upelio, 
kurs čia pat įteka į Varduvą, yra medinė ketur. 
kampė ant akmeninio pamato stačiom lentelėm 
apmušta, keturių žingsnių ilgio ir tiek pat plo- 
čio, su senyvu gontiniu pyramidiniu stogu ir 
dviejų skardinių rutulių bokšteliu Kristaus prie 
Cedrono upelio koplyčia. Grindys raudonų deg- 
tų senų plytų, lubos ant balkio, be langų. Pa- 
veiksle ant menko altoriaus Kristus dviejų ka- 
reivių laikomas, dailus Kristaus veidas; paveiks- 
las aiškus dar nesuskirdęs, koplyčia dviejų kle- 
vų apglėbta. Prie Cedrono upelio menkas Šven- 
tųjų Metų paminklėlis. 


6. Už Varduvos ant Žvirgždų kalno ant ak- 
meninio pamato medinė stačioms lentelėms ap- 
mušta, maža su cinkuotos skardos pyramidiniu 
stogu ir bokšteliu viršuj, keturių žingsnių ilgio 
ir tiek pat pločio Anno koplyčia. Viduje ketur- 

kampių degtų plytų grindys, lubos ant vieno 
balkio, vienas ir tas jau išimtas langas. Paveiks- 
le Annas (gal ir Erodas, nes be barzdos ir romė- 
niškai atrodo), du žydai iš abiejų jo pusių, prie- 
šais bestovįs Kristus, nuo kurio plėšia raudoną 
rūbą. Paveikslas aiškus, dar nesuskirdęs, bet be- 
sirengiąs skirsti. 

Į kitą koplyčią kelias eina Žvirgždų kalno 
viršum, abiem pusėm medžiai. Žemiau gyven- 
tojų trobos. Bekasant rūsius bulvėms čia buvo 
rasta senovinių daiktų, sakčių, iečių galų. Kelias, 
eidamas pro Beržų kalno pirmą koplyčią, pri- 
veda prie septintos. 


7. Septinta koplyčia arba vieta, vadinama 
Vynyčia ant pailgo Vynyčios kalno, pailga, me- 
dinė su dvejom durim, stačiomis lentelėmis ap- 
kalta gontiniu galuose nuleistu stogu, ant kurio 
galų du mažu skardiniu, o viduryje didesnis 
bokštelis, ant akmeninio pamato. Į ją einant 
aukštyn platus kelias ar pieva su medžiais iš 
kraštų. Ta koplyčia, primenanti Kristų pas Kai- 
fą, perdaryta į dvi dalis. Grindys medinės, lu- 
bos ant balkių, vienas nedidelis langas. Pirmoje 
dalyje menkame altoriuje, kurio pryšakyje gai- 
dys ant nukirsto kelmo bestovįs, yra labai gra- 
žus paveikslas gerame stovyje, tik šiek tiek be- 
skirstąs. Vyriausias žydų kunigas Kaifas su žy- 
diška raguota kepure sėdi kresėje, prie jo ko- 
jų trys Rašto žinovai, ir priešais bestovįs Kris- 
tus. Antroje dalyje, į kurią iš pirmos įeini per 
plačią angą be durų, tai kalėjimas be lango, ža- 

liai uždarytas su joniškomis koliumnomis, 
ant menko altoriaus nauja, graži gipsinė Kris- 
taus su surištom rankom stovyla. 


Visa koplyčia su abiem dalim iš šono turi 
11 žingsnių ilgio, iš galo 6 žingsnius pločio. Re- 
ginys į pietus per žemiau esančią žalią lygumą 
į ūkius, sodus, kalnelius, giraites yra platus ir 
gražus; iš šiaurės Beržų kalnas su parapijos ka- 
pinėmis. 

8. Nuo Vynyčios kalno reikia grįžti į Beržų 
kalną, visų aukščiausią Ž. Kalvarijoje, kur yra 
parapijos kapinės. Lipame aukštyn pro kapus, 
kur tarp daugelio kryžių yra dailus Dargių šei- 
mos baltas Kristaus Širdies kryžiaus pavidalo 
paminklas. Šonu kalno prieiname aštuntą kop- 
lyčią, vaizduojančią Kristų pas Pilotą. Ji yra 
keturkampė, medinė, su pyramidiniu cinkuotos 
skardos stogu ir bokšteliu viršuje, stačiomis 
lentelėmis apkalta, ant akmeninio pamato ketu- 
rių žingsnių ilgio ir tiek pat pločio. Grindys jo- 
je cementinės keturkampių plytų, lubos ant vie- 
no balkio. Ant menko altoriaus, suskirdęs 1a- 
bai gražus paveikslas: Pilotas, soste sėdėdamas, 
plauja rankas, jo užpakalyje trys patarytojai, 
apačioje ant sosto laiptų žydas užrašinėja, kas 
kalbama ir daroma, už jo kitas žydas ir tarnai- 
tė belaikanti indą su vandeniu besiplaujančiam 
rankas Pilotui. Priešais Pilotą Kristus, laiko- 
mas dviejų kareivių, už Kristaus pečių žilabarz- 
dis žydas, šone dar trys asmens, per arkų an- 
gas matyti pilies rūmai. Šis labai dailus paveiks- 

las yra suskirdęs, reikia taisyti. Durys tos aš- 
tuntos koplyčios menkos. 


9. Leidžiamės žemyn pietiniu Beržų kalno 
šonu. Ant žemesnės, to kalno tąsos maža me- 
dinė, keturkampė išilginėmis lentelėmis apkal- 
ta, su cinkuotos skardos pyramidiniu stogu ir 
bokšteliu, ant akmeninio pamato, keturių žings- 
nių ilgio ir keturių pločio, devinta kryžiaus ke- 
lių koplyčia beprimenanti Kristų pas Erodą. 
Grindys joje cementinės keturkampių didelių 
plytų, be langų, lubos ant balkelių. Paveikslas 
ant menko altoriaus labai sugadintas nepilnapro- 
čio vietomis biauriai aptėpliotas; jame vaizduo- 
jamas baltu rūbu apvilktas Kristus pas Erodą, 
laikomas kareivio, veidai ryškūs. 


10. Grįžtame atgal kita Beržų kalno puse 
pro gyventojų trobas per kapines, kur pilna 
medžių ir kryžių, į aukščiausią to kalno vietą, 
į mūrinę iš akmenų ir plytų gana didelę su aukš- 
tu bokštu dešimtą koplyčią, vaizduojančią nu- 
plaktą ir erškėčiais apvainikuotą Kristų Rotu- 
šėje. Ji visų gražiausia, 13 žingsnių ilgio ir 10 
pločio, su keturiais langais, gana aukšta su ply+ 
tiniu gzimsu, stogas raudonai nuteptos skar- 
dos, ant durų iš lauko geležinė sakykla, iš ku- 
rios per didžiąją procesiją sakomas antras pa- 
mokslas, aukščiau sakyklos bokšto framūgoje 
pririšto prie stulpo Kristaus medinė stovyla, 
dar aukčiau varpas. Viduje grindys medinės, 
lubos dabar naujai nuteptos ir dailiai išmargin- 
tos, sienos taip pat, didelis medinis altorius bai- 

giamas dabar (1936) atnaujinti. Jo paveikslas— 
Kristus žydų erškėčiais vainikuojamas, aiškus 
bet jau beskirstąs, dar gerame stovyje. Mažes- 
nis aukštutinis altoriaus paveikslas, vaizduojąs 
keturių kareivių plakamą Kristų, yra dar gera: 
me stovyje. Altorius su dviem koliumnom ir 
dviem piliastrais. Ant koliumnų viršaus dvi 
šventų vyskupų medinės stovylėlės. Ties kokį 
lyčios durim yra viškos. 


11. Nulipę nuo Beržų kalno prieiname vie- 
nuoliktą Kristaus susitikimo su savo Motina 
koplyčią. Ji akmeninė keturkampė, su cinkuotos 
skardos pyramidiniu stogu ir bokšteliu, penkių 
žingsnių ilgio ir tiek pat pločio, mūras labai 
storas be lango. Grindys šešiakampių cementi- 
nių plytelių, durų viršutinė pusė su langučiais 
be stiklo, per durų apačią nuo kalno įbėga vaa- 
duo. Lubos ant balkio. Ant menko altoriaus pa- 
veiksle Kristus, nešdamas Kryžių, susitinka Ma- 
riją Paną. Paveikslas aiškus, bet suskirdęs. 


12. Nuo tos arti Šv. Veronikos su Tėzum su- 
sitikimo koplyčia, medinė, stačiomis lentelėmis 
apmušta, keturkampė, ant akmeninio pamato, 
su pyramidiniu cinkuotos skardos stogu ir bokš- 
teliu, keturių žingsnių ilgio ir tiek pločio, du- 
rys blogos. Grindys didelių cementinių ketur- 
kampių plytų, lubos ant vieno balkio. Ant 
menko altoriaus dailus su apačia biauriai ap- 
tėpliota paveikslas. Jame Kristus kryžių benešąs, 
kareivio plakamas. Prieš jį priklaupus ant vie- 

no kelies, šv. Veronika duoda Kristui skepetą 
ar drobulę; veidai aiškūs. Paveikslas suskirdęs. 


15. Kristus miesto vartuose. Arti anos me- 
dinė, keturkampė, po penkis žingsnius šonas, 
stačiomis lentelėmis apmušta, ant akmeninio 
pamato, su gontiniu pyramidiniu stogu ir bokš- 
teliu. Grindys keturkampių cementinių plytelių, 
iš abieju pusių durys; viduryje ant mūrinio pa- 
mato graži Kristaus, nešančio kryžių, turbūt, gip- 
sinė stovyla. 


14. Paskui tolokai, žemai lygumoje keturio- 
likta koplyčia, vaizduojanti Simoną Cirenietį, 
padedantį Kristui nešti kryžių. Mūrinė, akme- 
ninė iš pryšakio su čytu kraštuose barokiškai 
abiejose pusėse išriestu stogu, viršui ant pus- 
račiu lenkto viršaus kryžius, ilgis ir pryšakio 
plotis po penkis žingsnius, užpakalis baigiasi 
pusračiu, stogas raudonos blekės į užpakalį že- 
myn nuskleistas, be langų, durų viršutinė dalis 
su langučiais be stiklų. Grindys šešiakampių į 
rozetas sudėstytų cementinių plytelių. Menko 
altoriaus paveiksle Cirenėjus neša kryžių, ša- 
lia kareivis veda Kristų surištom rankom. Prie 
kryžiaus dar du kareiviai ir žydas. Paveikslas 
suskirdęs, nelabai aiškus. 

15. Trečias Kristaus parpuolimas. Koplyčia 
šalia šv. Elenos kalno, medinė, keturkampė, sta- 
čioms lentelėmis apmušta, su cinkuotos skardos 
pyramidiniu stogu ir bokšteliu viršuje, ant ak- 
meninio pamato, durys menkos, apačioje su sky- 
le, keturių žingsnių ilgio ir keturių pločio, grin- 

dys raudonų plytų, lubos ant balkio. Paveiks- 
las ant menko altoriaus vaizduoja Kristų par- 
puolusį po kryžiaus našta ir keliamą dviejų bu- 
delių. Paveikslas aiškus, dar nesuskirdęs, bet 
Kristaus rankos biauriai apteptos, budelio viena 
koja taip pat sugadinta. 

16. Einame į Golgotos kalną, kurs yra tąsa 
ar ta pati kalnų eilė, kaip ir Žvirgždų ir Beržų. 

Kristaus rūbų nuvilkimo koplyčia, medinė, 
keturkampė su keturių žingsnių šonu, stačiom 
lentelėm apkalta, su pyramidiniu cinkuotos 
skardos stogu ir bokšteliu, ant akmeninio pa- 
mato su vienu langu, grindys keturkampių rau- 
donų plytų, lubos menkos apgedusios. Altoriaus 
paveiksle du budeliai nuvelka Kristui rūbus. 
Paveikslas aiškus, apačioje šiek tiek suskirdęs, 
gražus. 

17. Šalia pati svarbiausioji septyniolikta 
koplyčia, vadinama Kryžiauninkė, vaizduojanti 
Kristaus kančią ir mirtį ant kryžiaus. 

Medinė, kryžiaus pavidalo, su gontiniais | 
apyseniais kai kur kiaurais, galu suskleistais 
stogais, ant kurių galų yra keturi bokšteliai su 
kryžiais, kryžiavo stogo centre aukštesnis dviem 
bumbulais, viduryje susmaugtas aukštokas 
bokštelis. Priekis turi 7 žingsnius pločio, už- 
pakalis tiek pat baigiasi trišone absida. Šoniniai 
išsikišimai turi ilgio kėturs pločio penkis žings- 
nius; priekio išsikišimas turi šešis žingsnius. 
Koplyčia didelė, galima sakyti, bažnyčia. Ša- 
lia durų iš lauko medinė sakykla, iš kurios per 

didžiąją procesiją sakomas trečias pamokslas, 
jau supuvusi, kunigas gali nukristi. Šalia tų pat 
plačių dvylypių durų ar geriau iš kitos pusės 
siauros durelės. Viduje grindys medinės, lubos 
ant balkių. Skersinės navos galuose po vieną 
langą. Ištisinės navos gale, presbiterijoje, iš 
abiejų šoninių sienų po vieną langą. Ant medi- 
nio altoriaus absidos viduryje didelis medinis 
kryžius su dideliu jau mirusiu Kristum — tai 
didelė mirusio Kristaus stovyla. 

Tos koplyčios trijų išsikišimų ar kryžiaus 
rankų sienos nudažytos raudonai. Presbiterijos 
ar absidinės dalies visos sienos ištapytos yra 
freskais, vaizduojančiais Kristaus kančios ir 
mirties įvykius. 

Kairėje presbiterijos sienoje iš pryšakio Ju- 
das su pinigų kapšeliu kairėje ištiestoje rankoje 
bestovįs, ties juo žilas žydų rabinas, po langu 
pasilenkęs budelis ima nuo žemės pintinę su 
replėmis, vinimis, kūju, plaktuku ir grąžtu, to- 
liau gilyn keturi kareiviai meta kaulelius, krin- 
tančius ant raudono Kristaus rūbo; toliau gera- 
sis piktadaris žiūri į Kristų, jo užpakalyje pi- 
lies bokštai, po juo ant žemės du kaulai ir dvi 
kaukuolės. Toliau beskyląs keliose vietose kal- 
nas. Ant altoriaus, kaip minėta, ne paveikslas, bet 
medinė Kristaus Kryžiaus didelė figūra. Už jos 
sienoje freskas. Po Kristaus dešine Longinas 
ant arklio laiko dešine jau nulauštą ragotinę, 
kuria buvo pervėręs Kristaus šoną, bežiūrįs į 
mirusį Kristų. Po Kristaus figūros kairiąja, 

sienos freske, apalpusi Dievo Motina, kurią pa- 
laiko Marija Magdalena ir šalia bestovįs Jonas 
apaštalas. Figūros užpakaly Jeruzalės mūrai ir 
bokštai. Kairiojoje Kristaus pusėje freske blo- 
gasis ant kryžiaus pririštas piktadaris. Po jo 
kryžium numirėliai besikelią iš karstų, dvi kau- 
kolės ir du kaulai. Iš užpakalio pilis ant kalno, 
ant kurio du asmens neša kopėčias. Prie lan- 
go kareivis ant šyvo arklio ir šalia labai nusi- 
gandusios moters ir vaikai bežiūrį į kryžių. To- 
liau kareiviai begrįžtą į pilį, vienas jų ant šyvo 
arklio, kitas su vandens asočium. Tarp Kristaus 
ir piktadarių iš vienos pusės saulė užtemusi, iš 
kitos mėnuo, taip pat netekęs šviesos. Aukš- 
čiau abiejų langų esančių presbiterijoje kančios 
ir kryžiavimo įrankiai. 

Visas tas turtingas freskas geram stovyje, 
tik piktadario veidas atrodo apgadintas. 


18. V. Jėzaus grabo koplyčia keturkampė, 
su šonais 7 ir 9 žingsnių akmeninė, su gontiniu 
stogu, stačių lentelių čytais, ant kurių pryšaki- 
nio didesnis skardinis, ant užpakalinio mažesnis 
bokštukas, durų viršutinė pusė su langeliais be 
stiklų. Ant durų mūras įskilęs, užpakalis trišonė 
absida, grindys šeškampių plytelių, į rozetas 
sudėtų, lubos menkos vienur kiauros, sienos ke- 
liose vietose įskilusios. Ant menkučio altoriaus 
paveiksle Kristų Nikodemas ir Juozapas iš Ari- 
matėjos deda į karstą, šalia šventos moterys ir Jo- 
nas apaštalas, užpakaly viena beverkianti mo- 
teriškė, turbūt, Dievo Motina ir Marija Magda- 

lena ant akių belaužianti rankas. Žemai prie kars- 
to indas su kvėpalais. Tas paveikslas Kristaus 
galvos viršuje jau su skyle sugadintas, suskirdęs. 

Nuo Kryžiauninkės kalno gražūs reginiai į 
visas puses. Einama į Šv. Elenos kalną per tar- 
pukalnę, kuria vingiuoja kelias į Barstyčius. 

19. Šv. Elenos kalne devyniolikta ir paskuti- 
nė Šventojo Kryžiaus atradimo vieta ar koply- 
čia, medinė, keturkampė su šonais po keturis 
žingsnius, stačiom lentom apkalta, ant akmeni- 
nio pamato su pyramydiniu cinkuotos skardos 
stogu ir kryžium, kaip ir kitos, viršuje, grindys 
pailgų ir keturkampių dalinai išmintų plytų, lu- 
bos ant vieno balkio. Ant menko altoriaus pa- 
veiksle Šventa Elena su karūna ant galvos de- 
šine ranka laiko didelį už ją aukštesnį kryžių. 
Paveikslas aiškus dailus, bet suskirdęs, apačio- 
je vienoje vietoje apgadintas. 


Bikini ai Akai 


KALVARIJOS KALNAS 
Palaidojimo Iš rūbų išvilkimo Nukryžiavimo koplyčios 


Marijonai Ž. Kalvarijoje 


Po didžiojo karo, atgavusi nepriklausomybę, 
Lietuva visose gyvenamose srityse ėmė naujai 
tvarkytis. Naujai pertvarkyti reikėjo ir Lietu- 
vos Bažnyčios dalykus, nes padėtis nebuvo nor- 
mali. Didelė Žemaičių vyskupija priklausė Mo- 
hilevo Arkivyskupijos, kuri buvo įkurta Rusi- 
jos rūpesčiu. Buvusioji Seinų vyskupija, dalis 
buvusios Lenkų karalystės, buvo priskirta prie 
Varšuvos metropolijos; Lietuvos valstybei teko 
ne visa, bet tik ta pusė, kuri yra lietuvių gyvena- 
ma. Prie šitų dviejų dijecezijų reikia pridėti dar 
ir Vilniaus vyskupijos dalį, priklausančią taip 
pat Mohilevo Metropolijai. Iš tokio sutvarkymo 
ėjo tai, kad Lietuva buvo pakliuvusi į dvi įta- 
kas: didesnė jos dalis, Žemaičių ir Vilniaus vys- 
kupijos, buvo Petrapilio įtakoje, kur Mo- 
hilevo Arkivyskupo rezidencija, o mažesnė Var- 
šuvos; viena tų įtakų buvo daugiau rusiška, kita 
labiau lenkiška. Šitokios padėties nenormalu- 
mą, Lietuvos valdžia ėmė rūpintis kitaip sutvar- 
kyti vyskupijas. Tą svarbų reikalą paėmė į savo 
rankas ir išrūpino pas Šv. Sostą Lietuvos Met- 
ropolijos įkūrimą Apaštališkasis Lietuvos Vizi- 
tatorius J. Matulevičius. Popiežius Pijus XI 1926 
m. įkūrė Lietuvos bažnytinę provinciją paskirs- 

tydamas ją į Telšių, Panevėžio, Vilkaviškio, 
Kaišiadorių vyskupijas ir Kauno Arkivyskupiją. 

Naujas Telšių vyskupas Jo Ekscelencija Jus- 
tinas Staugaitis, tvarkydamas savo dijeceziją, 
panorėjo, bent kai kur atgaivinti tai, ką rusai 
buvo panaikinę. Ž. Kalvarijoje iki 1889 buvo 
Dominikonų vienuolynas ir dar išlikęs ga- 
na didelis mūrinis vienuolyno namas su di- 
dinga, gražia bažnyčia, kurioje yra plačiai žino- 
mas ir Žemaičių garbinamas stebuklingas Šven- 
čiausios Marijos Panos Dievo Motinos paveiks- 
las. Vyskupas, norėdamas, kad čia gyventų vie- 
nuoliai ir skelbtų Dievo Motinos garbę, 1927 
Ž. Kalvariją pavedė Marijonų Kongregacijai. 

Tas pavedimas ėjo šiokiu būdu. Kad Ž. Kal- 
varija iš senovės buvo priklausiusi Dominiko- 
nams, turintiems prie jos teisę ir po rusų panai- 
kinimo, tai Marijonų generolas Būčys susitarė 
su Dominikonų generolu, kurs savo teisę per- 
leido Marijonų Kongregacijai. Tada J. E. Tel- 
šių vyskupas formaliu prašymu kreipėsi į Šv. 
Sostą, kad leistų pavesti Ž. Kalvariją Marijo- 
nams. Popiežius Pijus XI leidimą davė 1931 m. 
sausio 10 d. Tuo remdamasis, J. E. Telšių vys- 
kupas Ž. Kalvarijos beneficiją su bažnyčia, trobo- 
mis ir lauku, taip ir su šventomis vietomis, 
t. y. Kryžiaus Kelių koplyčiomis, 1931 m. vasa- 
rio 16 d. atidavė Marijonų Kongregacijai. Po 
to Marijonų Generolas, J. E. vyskupas P. Bū- 
čys prašė Šv. Sostą leidimo įkurti Ž. Kalvari- 
joje atskirą Marijonų Namą (vienuolyną). Po- 
piežius Pijus XI 1932 m. gegužės 14 d. suteikė 

leidimą, kurį gavęs J. E. vyskupas Būčys ge- 
gužės 18 tų pat metų kanoniškai įkūrė Marijo- 
nų Namą Ž. Kalvarijoje. 

Pirmas klebonas Marijonų atsiųstas, Ž. Kal- 
varijoje buvo kun. V. Dvaranauskas. Bažnyčią 
ir parapiją jis paėmė valdyti 1927 m. gruodžio 
30 d. Padėjėjas jam buvo labai darbštus ir pa- 
maldus a. a. kun. Zigmas Drabnys. Dabar, treti 
metai ten klebonauja kun. V. Dargis, kurs yra 
drauge ir Namo vyresnysis; jam padeda kun. 
Pr. Meškauskas, kurs yra drauge ir ekonomas, 
ir trečias vikaras bei mokyklų kapelionas k. 
Antanas Ylius. Su kunigais Marijonais gyvena 
ten ir keli broliai. 

Marijonai, apsigyvenę Ž. Kalvarijoje, ėmė 
dirbti ne tik bažnyčioje, bet ir žiūrėti, kad ir baž- 
nyčia ir kitos trobos būtų tvarkoje. Kun. Dva- 
ranauskas apšepusią iš lauko bažnyčią aptaisė 
ir išbaltino, atnaujino šventoriaus beyrantį ap- 
tvėrimą, padidino kapinių žemės plotą ir aptvė- 
rė nauja tvora; kiek vėliau brolis Juozas Oren- 
deraitis padarė kapinėse takus procesijoms eiti 
ir kai kuriuos kapus apsodino pagražinamais 
medeliais ar krūmais. J. E. vyskupui pageidau- 
jant, kun. Dvaranauskas įkūrė pradžios mokyk- 
lą, kurią veda pakviestos sesers Kazimierietės, o 
išlaikymą duoda. parapija. Jis įkūrė parapi- 
jos knygyną ir skaityklą, kuria gali naudotis 
visi parapijiečiai. 

Kun. Meškauskas už surinktas įvairiose 
bažnyčiose aukas gražiai atnaujino dvi kryžiaus 

kelių koplyčias: Vakarienbutį (1935 m.) ir di- 
džiąją kapų koplyčią ant Beržų kalno (1936 m.). 

Kunigai Marijonai Ž. Kalvarijoje dirba ne 
tik savo bažnyčioje ir parapijoje, bet ir laiko 
misijas ar rekolekcijos ir kitose bažnyčiose. 
Ypatingu atsidėjimu misijoms buvo pasižymė- 
jęs a. a. kun. Zigmas Drabnys. 

Norėdami pagilinti žmonių religingumą, nuo 
1933 m. kunigas kaimuose sekmadieniais daro 
religinius pasikalbėjimus, kurie netik išblaško 
daug abejonių, bet ir suartina parapijiečius su 
savo dvasios vadais. Laisvesniu laiku praktikuo- 
jami atskirų asmenų aplankymai, kad geriau pa- 
žinti jų gyvenimo aplinkybės. 

Didžioji pasaulio galybė — spauda — yra lyg 
ta akies lėlytė, kurią palaiko visomis pastango- 
mis, kad tik kuo daugiausia parapijiečių skai- 
tytų katalikiškų laikraščių ir knygų. Norėdami 
žmones įpratinti laikraščius skaityti, iš karto 
net savais pinigais užsakinėdavo. Tas nemaža 
kaštavo, bet užtat dabar labai maža yra parapi- 
joj šeimų, neskaitančių kokio nors katalikiško 
laikraščio. 

Kadangi organizuoti žmonės nuveikia dau- 
giau, tai Marijonai ypatingą dėmesį kreipia į 
pavasarininkus ir angelaičius, kurie gana arti- 
mai bendradarbiauja su brolijomis. Su šių pa- 
galba yra judinami visos parapijos katalikai. O 
organizacijos, turėdamos ne po mažą narių skai- 
čių, beveik kiekvieną sekmadienį daro susirin- 
kimus. Tam, aišku, reikalinga erdvi salė. Ir štai, 
1935 m. pastatoma didžiulė salė, su 500 sėdimų 

vietų. Ši salė katalikiškoms organizacijoms yra 
atrama, o visuomenei lyg švyturys, kuris sklei- 
džia katalikiškos pasaulėžiūros ir kultūros spin- 
dulius ne tik Žemaičių Kalvarijos parapijoj, bet 
ir apylinkėms. Ir tikrai, kiek čia metų bėgyje 
įvyksta įvairių įvairiausiomis temomis paskaitų, 
paminėjimų, vadams kursų, parodų ne tik ideo- 
loginių, bet ir iš praktiško gyvenimo sričių: 
rankdarbių, sodininkystės ir t. t. 

Nepamiršta Marijonai ir labdarybės darbų. 
Jie parapijiečių padedami išlaiko 60 vargšų, kas 
tokioj nepilnai 4000 žmonių parapijoj yra retas 
dalykas. Šalia to, dar nemažu finansiniu svoriu 
Marijonų pečius slegia pradžios mokykla ir Šv. 
Vincento Pauliečio dr - jos išlaikomas vaikų dar- 
želis. 

Tad visai nenuostabu, kad tokiems darbams 


"šiais sunkiais laikais Marijonai turi sudėti ne 


tik surenkamas aukas, bet ir savo asmeninius 
uždarbius. 

Žmonių religingumui pagilinti, nuo 1933 m. 
pradėta važinėti į kaimus su paskaitomis. Va- 
žiuoja kuris kunigas, dažniausiai prasilavinusio 
kurio brolio vienuolio lydimas. Susirenka žmo- 
nių iš aplinkinių kaimų, tada daromi religiniai 
pasikalbėjimai, atsakinėjama į įvairius klausi- 
mus. Taip išblaškoma daug abejojimų ir neaiš- 
kumų, o drauge ir susiartina parapijiečiai su sa- 
vo dvasios vadais. Laisvesniu laiku be to lanko- 
mi atskiri parapijiečiai pagal reikalą. 

Bažnyčioje Marijonai laiko tą pačią pamaldų 
tvarką, kuri yra išlikusi nuo Dominikonų lai- 

kų. Ž. Kalvarijos bažnyčia nuo XVI šimtmečio 
yra ypatinga Žemaičių šventovė. Ypatingesnės 
joje yra ir iškilmės bei pamaldos. Vyskupas 
Jurgis Tiškevičius kalnuose įvedė kryžiaus ke- 
lius su koplyčiomis, primenančiomis svarbesnius 
Viešpaties kančios įvykius, paliko bažnyčioje 
didžiąją Šventojo Kryžiaus relikviją, Domini- 
konams uždėjo pareigą apsakinėti Kristaus kan- 
čią ir norėjo, kad žmonės, vaikščiodami kalnuo- 
se kryžiaus kelius ir prisimindami karčią Išga- 
nytojaus kančią, darytų atgailą už nuodėmes ir 
rūpintųsi savo sielos išganymu. Tą viską sten- 
gėsi vykdyti Dominikonai, tai daroma ir dabar. 
Kryžiaus kelių procesijose giedamos dar tos pa- 
čios giesmės, kurios buvo parašytos, įsakius 
vyskupui Jurgiui Tiškevičiui, nors jų kalba jau 
reikia taisyti. Kryžiaus keliai dabar yra vaikš- 
čiojami pačiuose kalnuose vasarą, nuo Šv. Kry- 
žiaus atradimo šventės (3. V) iki Šv Kry- 
žiaus paaukštinimo (14. IX). Didesnėse šven- 
tėse, kurios tuo laiku pasitaiko, kryžiaus ke- 
liai arba, kaip Žemaičiai sako, „kalnai“ esti 
vaikščiojami su procesija, kurioje būna iškilmin- 
gai nešama didžioji Šventojo Kryžiaus relikvi- 
ja ir sakomi pamokslai. Tų vasaros iškilmių ir 
procesijų pati didžiausia tai Didžioji Kalvarija, 
kuri esti atlaiduose tarp 1 — 12 liepos ir kuri 
šio rašto pradžioje yra aprašyta. Rudenį ir žie- 
mą iškilmingų procesijų į kalnus nedaro. Per 
šitą laiką, kas nori, kryžiaus kelius arba „kal- 
nus“ vaikščioja pačioje bažnyčioje, kur paveiks- 
lai ant sienų stato į akis tuos pačius Išganyto- 

jo kančios įvykius, kaip ir kalnų koplyčiose. 
Gavėnioje iškilmingai kryžiaus keliai būna ei- 
nami bažnyčioje kas sekmadienį. Išganytojo 
kančiai prisiminti gavėnioje kas penktadienį ry- 
tais būna laikomos šv mišios su įstatymu Švč. 
Sakramento. Taip stengiamasi nešti Atpirkėjo 
kančią į žmonių širdis. | 

Ne tik Išganytojo kančią bažnyčia stengiasi 
dėti į akis ir širdį, bet ir patį Kristų ir Švenčiau- 
sią Jėzaus Vardą. Tuo tikslu kiekvieno mėnesio 
antras sekmadienis yra iškilmingiau švenčiamas 
Švenčiausio Viešpaties Jėzaus Vardo garbei. 
Nauji metai tai ypatingi V. Jėzaus Vardo atlai- 
dai su iškilminga procesija, kurioje yra gieda- 
mos penkios Evangelijos, primenančios Svenč. 
Jėzaus Vardą. Birželio mėnesyje kasdien gieda- 
ma Švenč. Jėzaus Širdies litanija. 

Tai vienas Ž. Kalvarijos bažnyčios ypatin- 
gumas. 

Antras ypatingumas tai Švenčiausios Mar- 
jos Panos Dievo Motinos garbinimas. Ž. Kal- 
varijos bažnyčia pašvęsta yra Švenč. Panos Ma- 
rijos Aplankymo vardu. Didžiajame altoriuje 
yra Stebuklingas Dievo Motinos paveikslas. Vi- 
sos Švenč. Panos Marijos šventės yra iškilmin- 
gai švenčiamos. Apreiškimas, Sopulingoji, Ap- 
lankymas su didžiaisiais atlaidais ir Didžiąja 
Kalvarija, Ėmimas į dangų, Užgimimas, Ražan- 
činė, Nekaltas. Prasidėjimas, Grabnyčios. Be to, 
kiekvienas pirmas mėnesio sekmadienis iškilmin- 
giau švenčiamas Dievo Motinos Ražančinės gar- 
bei, taip pat daro ir kiekvieno Adventų šešta- 

dienio su įstatymu Švenčiausio Sakramento lai- 
komos mišios. Kasdien rytais šeštą valandą bū- 
na giedama Švenčiausios Panos Marijos Lita- 
nija prieš atidengtą Stebuklingąjį paveikslą, ku- 
rį atidengiant giedama Sveika Marija, taip pat ir 
uždengiant. Spalių mėnesyje kasdien kalbamas 
ražančius. Minėtosiose šventėse sakomi ir pa- 
mokslai apie Švenčiausią Paną Mariją, Dievo 
Motiną. 

Prie to reikia paminėti, kad Ž. Kalvarijos 
bažnyčioje yra švenčiami dar Dominikonų įves- 


tieji šv. Mykolo, šv. Dominyko ir šv. Jackaus 


atlaidai. 

Taip vyskupo Tiškevičiaus įvestas Kryžiaus 
Kelių vaikščiojimas bei Išganytojo kančios pri- 
siminimas ir apsakinėjimas taip pat ir Domini- 
konų uoliai darytas Švenčiausios Panos Mari- 
jos Dievo Motinos garbės skelbimas, Ž. Kalva- 
rijoje, kaip praeityje, taip ir dabar yra laiko- 
mas. Ž. Kalvarija su savo bažnyčia, Stebuklin- 
guoju paveikslu, Kryžiaus Keliais ir koplyčio- 
mis buvo ir dabar yra Žemaičių šventove, iš ku- 
rios tikėjimo spinduliai, religinio meno jausmas 
siekia toli aplinkui, 

Prie vienuolyno yra senas sodas. Šaltoji žie- 
ma 1927 m., kaip ir kitur, daug medžių jame 
sunaikino. Sodininkas brolis Jonas Kuklys at- 
naujino jį, pasodindamas į 200 čiepų, įtaisė so- 
de šalia vienuolyno gražų gėlyną, užvedė inspek- 
tus ankstybiems daržovių ir gėlių diegams au- 
ginti, įtaisė medelyną vaisiniams medeliams 
veisti. Tą jo pradėtąjį darbą tolyn varo ir su 

geru pasisekimu vis plečia sodininkas brolis 
Juozas Orenderaitis. 

Yra ir nemažas lauko plotas abiem Varduvos 
pusėm. Žymi dalis senovinio Dominikonų lau- 
ko, naikinant vienuolynus, buvo rusų valdžios 
atimta ir atiduota Surdegyje (netoli nuo Pane- 
vėžio) buvusiai cerkvei. Lietuvai  susikū - 
rus, seimas išleido įstatymą, kad tos iš katalikų 
bažnyčių rusų atimtos žemės, kurios buvo ati- 
duotos cerkvėms, turi būti grąžintos vėl tom 
pat bažnyčiom, Ž. Kalvarijos parapijai grįžo ne- 
mažas tos žemės gabalas. Tame atgautame lauke 
ūkį veda broliai, išsyk br. Antanas Švelnys, da- 
bar Domininkas Kazlauskas. Kad tame lauke 
pavasariais Varduvos užliejamos pievos 
greičiau džiūtų, buvo išvalyta tos upės vaga, 
šlapiose pievose ir dirvose iškasti gilūs grioviai, 
didesnė pievų dalis buvo išplėšta ir paversta 
ariamais laukais. Ir tai buvo pavyzdys aplinki- 
niams gyventojams, nemėgusiems griovius kas- 
ti ir žemus laukus sausinti. Išsyk į tai ir kitokį 
žemės dirbimą žiūrėjo jie su nepasitikėjimu, da- 
bar ir patys ima taip pat daryti!). 

1) Žinios imtos iš dokumentų, esančių Ž. Kalvarijoje, 
iš aktų, esančių Metropolijos Kūrijos archyve. — Valan- 


čiaus Žemaičių Vyskupystė. Ragaišis, Ž. Kalvarijos is- 
torija. Kojalavičiaus, Miscelanea. 

